
转讜住驻讜转



 诇讗 砖诇讬讟 诇诪专诪讗 注诇讬讛诐. 诇驻讬 砖讛讬讜 注住讜拽讬诐 讘诪诇讗讻转 砖诪讬诐 讘讘谞讬谉 讘讬转 讛诪拽讚砖 讛''谞 讗讬谉 诇讛讟讬诇 诪住 注诇 诇讜诪讚讬 转讜专讛: 讜讛诇讱 讝讜 讗专谞讜谞讗. 驻讬' 讘拽讜谞讟专住 注讬砖讜专 讘讛诪讜转 讜转讘讜讗讛 讻讜' 讜专''讞 驻讬' 讗专讜讞转 讚讜专讜谉 诇砖诇讟讜谉 讛注讜讘专 诪诪拽讜诐 诇诪拽讜诐 砖谞讜转谉 诇讜 讻诇 注讬专 讜注讬专 讗专讜讞讛 讜驻讬专讜砖讜 诪诇砖讜谉 讜讬讘讗 讛诇讱 诇讗讬砖 讛注砖讬专 (砖诪讜讗诇 讘 讬讘): 讻专讬讗 驻转讬讗. 驻讬专砖 专''讞 诇讛住讬专 讙讘砖讜砖讬转 诪专讞讜讘 讛注讬专: 讗讬驻专讗 讛讜专诪讬讝. 驻专''讞 讚诪砖诪注讜转 讛诇砖讜谉 讞谉 诪讗转 讛诪拽讜诐 讗讬驻专讗 讻诪讜 讗驻专讬讜谉 谞诪讟讬讬讛 诇专''砖 (讘''诪 讚祝 拽讬讟.) 讛讜专诪讬讝 砖诐 砖讻讬谞讛 讻讬 讛讛讬讗 讚住''驻 讗讞讚 讚讬谞讬 诪诪讜谞讜转 (住谞讛讚专讬谉 讚祝 诇讟. 讜砖诐 讚''讛 讚讛讜专诪讬讝) 诪驻诇讙讗 讚讬讚讱 讜诇注讬诇 讚讛讜专诪讬讝 讘讝讬讬''谉 诪驻诇讙讗 讜诇转讞转 讚讛讜专诪讬谉 讘谞讜''谉 讻诪讜 讛讜专诪讬谉 讘专 诇讬诇转讗 诇拽诪谉 (讚祝 注讙.): (诇注讬诇) 讻讻诇讘 讜讻注讜专讘. 讻诪讜 砖驻讬' 讛拽讜谞讟专住 讜讛讬讬谞讜 讚讻转讬讘 谞讜转谉 诇讘讛诪讛 诇讞诪讛 诇讘谞讬 注讜专讘 讜讙讜' 讘讛诪讛 讘讙讬诪讟专讬讗 讻诇讘: 讬转讬讘 专讘 讬讜住祝 讜拽讗 诪注讬讬谉 讘讛. 讜讗''转 讜讻讬 诇讬转 诇讬讛 讘讬讘砖 拽爪讬专讛 转砖讘专谞讛 讜讙讜' (讬砖注讬讛 讻讝) 讻讚讗诪专讬' 讘驻讬专拽讬谉 (讚祝 讬:) 讜讬''诇 讚拽讘诇' 诪砖讜诐 砖诇讜诐 诪诇讻讜转 讻讚注讘讚 专讘讗 诇拽诪谉 (砖诐) 讜讻讬 讛讬讻讬 讚驻诇讙讬谞讛讜 专讘讗 诇注谞讬讬 注讜讘讚讬 讻讜讻讘讬诐 讛''谞 驻讚讛 讘讛讜 专讘 讬讜住祝 砖讘讜讬讬 注讜讘讚讬 讻讜讻讘讬诐 讜诪讬讛讜 诇讗 爪专讬讻讬 诇讛讻讬 讗诇讗 讻讚驻讬专砖 讛拽讜谞讟' 讚专讘讗 讚拽讘诇讛 诪砖讜诐 砖诇讜诐 诪诇讻讜转 讜讻讬讜谉 砖讗诪专 诇讜 诇讬转谉 诇诪爪讜讛 专讘讛 诇讗 讛讬讛 讗驻砖专 诇讞诇拽诐 诇注谞讬讬 注讜讘讚讬 讻讜讻讘讬诐 讚讗住讜专 诇讙谞讜讘 讚注转 讛讘专讬讜转 讜讗驻讬' 讚注转讜 砖诇 注讜讘讚 讻讜讻讘讬诐 (讞讜诇讬谉 爪讚.) 讗讘诇 诪注讜转 讛诪转讞诇拽讬诐 诇注谞讬讬诐 讗讬谉 讻讗谉 讙谞讬讘转 讚注转 讚讗讬谞讛讜 谞诪讬 讬讚注讬 砖讬砖专讗诇 专讙讬诇讬谉 诇驻专谞住诐 讻讚讗诪专 讘讛谞讝拽讬谉 (讙讬讟讬谉 讚祝 住讗.) 诪驻专谞住讬诐 注谞讬讬 注讻讜''诐 注诐 注谞讬讬 讬砖专讗诇 诪驻谞讬 讚专讻讬 砖诇讜诐 讜讛讗 讚拽讘诇 诪讛讛讜讗 讟讬讬注讗 讚谞讚讘 砖专讙讗 诇讘讬 讻谞讬砖转讗 讘驻''拽 讚注专讻讬谉 (讚祝 讜: 讜砖诐 讚''讛 注讚) 讗注''讙 讚讛转诐 诇讗 讛讬讛 砖诇讜诐 诪诇讻讜转 讛转诐 讟注诪讗 诪砖讜诐 讚讛讜讜 讻诪讜 拽专讘谉 讜讗诪专讬谞谉 (谞讝讬专 住讘.) 讗讬砖 讗讬砖 诇专讘讜转 谞讻专讬诐 砖谞讜讚专讬诐 谞讚专讬诐 讜谞讚讘讜转 讻讬砖专讗诇: 

专讘讬谞讜 讙专砖讜诐

讜专讬砖 诇拽讬砖 讚诪驻讬拽 诪讗住驻专诐 诪讞讜诇 讬专讘讜谉 讚专讬砖 讛讗讬 讗谞讬 讞讜诪讛 讘讻诇 讬砖专讗诇 讜诇讗 讘爪讚讬拽讬诐 讘诇讘讚:



讻专讙讗. 讻住祝 讙讜诇讙诇转讗:



讗注"驻 砖讗转讛 诪讞讘讘 讗讜诪讜转 讛注讜诇诐. 砖讗转讛 谞讜转谉 诇讛诐 注诇 讬砖专讗诇 诪诪砖诇讛 讘讝诪谉 砖讬砖专讗诇 讘讙诇讜转 讗注驻"讻 拽讚讜砖讬讜 砖诇 讬砖专讗诇 讛注讜住拽讬诐 讘转讜专讛 讬讛讬讜 诪住讜专讬谉 讘讬讚讱:



诇专讙诇讱. 诪砖诪注 讘砖讘讬诇讱 讜诪砖诪注 专讙诇 诪诪砖:



讬转谞讜 讘讙讜讬诐. 讘诇砖讜谉 讗专诪讬 讻诪讜 讜砖谞谞转诐 讜转转谞讬谞讜谉 讻诇讜诪专 讙诐 讬转谞讜谉 砖注讜住拽讬诐 讘转讜专讛 讻讜诇讛讜 注转讛 讗拽讘爪诐 诪讙诇讜转诐 讜讗诐 诪注讟 诪讛诐 讬注住拽讜 讜讬讞诇讜 讗讜转讜 诪注讟 讜讬讞诇讜 讻诪讜 诇讗 讬讞诇 讚讘专讜:



诪谞转 讛诪诇讱. 砖谞讜转谞讬谉 诪转谞讜转 诇诪诇讱 诪住讬诐:



讗专谞讜谞讗. 诪住 砖诇 拽专拽注:



讻专讬讗 讞讚转讗. 讞驻讬专讛 讙讚讜诇讛 砖讞讜驻专讬谉 诇讬讻谞住 砖诐 诪讬诐 讛专讘讛 诇讛砖拽讜转 诪诪谞讛 砖讚讜转 注"讬 讚诇讬讬讛 讜讚专讱 谞讙专讬诐 讜驻住拽 讗)谞专讗讛 讚爪"诇 讜驻住拽 砖讬转谞讜 讛讬转讜诪讬诐 讞诇拽 讜讻讜'. 诇讬转谉 诇讬转讜诪讬谉 讞诇拽 讘讞驻讬专讛 讝讜 砖讛谉 谞讛谞讬谉 诪诪谞讛 讻讗讞专讬诐:



诇讗 诪讬讚讜讬诇. 砖诇讗 讬谞讘注讜 讛诪讬诐 讜谞诪爪讗转 诪讜爪讬讗 诪注讜转 讬转讜诪讬诐 讘讻讚讬:



诇讗讙诇讬 讙驻讗. 讝讛讜 砖注讜砖讬谉 诪讞讬爪讛 讗讜 讙讚专 住诪讜讱 诇讞讜诪转 讛注讬专 诪讘讞讜抓 讻讚讬 诇讛讙谉 注诇 讛讞讜诪讛 讜注诇 砖诐 讻讱 拽专讬 讗讙诇讬 讙驻讗 诇砖讜谉 讛讙驻转 讚诇转讜转 讻诇讜诪专 诇谞注讜诇 砖注专讬诐 砖注讜砖讬谉 诇驻谞讬 驻讬谞转 讛注讬专 诪砖讜诐 诪爪讜专 讛注讬专:



诇讻专讬讗 驻转讬讗. 砖讞讜驻专讬谉 诇诪诇讗讜转 诪诪谞讜 诪讬诐 诇砖转讜转 讜注诇 砖诐 讻讱 拽专讬 诇讬讛 讻专讬讗 驻转讬讗 砖讚讜诇讬谉 讘讻诇讬 讞专住 讻诪讜 (讘专讻讜转 谞 讜砖"诪) 驻转讬讗 讗讜讻诪讗:



讗驻讬' 诪专讘谞谉. 砖讛谉 砖讜转讬谉 诪诪谞讜 讻讗讞专讬诐:



讜讗讬 拽讗 谞驻拽讬 讘讗讻诇讜讝讗. 讻诇讜诪专 砖讬讜爪讗讬谉 讞讘讜专讜转 讘谞讬 讛注讬专 讛谉 注爪诪谉 (讜讗讬谞谉) [讜讗讬谞讛讜] 讞讜驻专讬谉 讜讗讬谞谉 砖讜讻专讬谉 专讘谞谉 诇讗 注讘讚讬 讛讻讬 诪驻谞讬 讻讘讜讚 转讜专讛:



驻转讞 讗讜爪专 讘砖谞讬 讘爪讜专转. 诇驻专谞住 注谞讬讬诐:



讘注诇 讛诇讻讜转. 讝讛 砖砖讜谞讛 讘专讬讬转讜转. 讗祝 注诇 讙讘 讚讘讚讜讻转讗 讗讞专讬谞讗 讗诪专讬' 讘注诇讬 讛诇讻讜转 讗诇讜 讘注诇讬 诪砖谞讛 讛讻讗 讛讜讗讬诇 讜转谞讬 讘注诇讬 诪砖谞讛 爪专讬讻讬谉 诇诪讬诪专 讚讛诇讻讜转 讗诇讜 讘专讬讬转讜转 讛谉:



讻讻诇讘 讜讻注讜专讘. 讚讻转讬讘 讜专讞诪讬讜 注诇 讻诇 诪注砖讬讜:



专讘讬 诇讟注诪讬讛. 砖诇讗 讛讬讛 专讜爪讛 诇驻专谞住 注诐 讛讗专抓 讚讛讛讜讗 讚诪讬 讻诇讬诇讗. 砖讛砖诇讬讱 讛诪诇讱 诪住 注诇 讬讜砖讘讬 讟讘专讬讗 讻讚讬 砖讬拽谞讜 诇讜 讻转专:



讗诪专 诇讛讜. 诇讗 转住讬讬注谉 [诇讻讜] 专讘谞谉:



注专拽讬谞谉. 讚诇讗 诪爪讬谞谉 诇诪讬转谉 讻讜诇讬 讚诪讬 讻诇讬诇讗 讗诪专 诇讛讜 注专讜拽讜:



讚诇讬讬讛 诇讚诪讬 讻诇讬诇讗. 注诇 讛讛讜讗 驻诇讙讗 讚讗砖转讬讬专:



驻拽注 讻诇讬诇讗. 讘讟诇 讙讝讬专转 讛讻转专:



讛专讗讬转诐 砖讗讬谉 驻讜专注谞讬讜转 讘讗 诇注讜诇诐 讗诇讗 讘砖讘讬诇 注诪讬 讛讗专抓. 讚讻讬讜谉 讚诇讗 谞砖讗专讜 砖诐 讗诇讗 专讘谞谉 诇讗 讙讝专讜 注诇讬讛谉 诇讬转谉 讚诪讬 讻转专 砖讻诇 讝诪谉 砖讗讞讚 诪注诪讬 讛讗专抓 讛讬讛 砖诐 讙讝专讜 讜砖讜讘 诇讗 讙讝专讜:



驻讬住拽讗 讜讬讛讗 讻讗谞砖讬 讛注讬专. 诇讬转谉 讘讻诇 诪讬诇讬 砖谞讜转谞讬谉 讘谞讬 讛注讬专 砖谞讬诐 注砖专 讞讚砖:



讛讞诪专转 讜讛讙诪诇转. 砖讬讬专讗 砖诇 讞诪专讬谉 讜讙诪诇讬谉 讛注讜讘专讬诐 诪诪拽讜诐 诇诪拽讜诐 讜诇谞讛 讘转讜讱 注讬专 讛谞讚讞转 讜讛讜讚讞讛 注诪讛 讻讚讻转讬讘 讜讬讚讬讞讜 讗转 讬讜砖讘讬 注讬专诐 讛谉 讘住讬讬祝 讜诪诪讜谞谉 讗讘讚 讻讗谞砖讬 注讬专 讛谞讚讞转 讻讚讻转讬讘 讛讻讛 转讻讛 讗转 讬讜砖讘讬 讛注讬专 讜讙讜':



讛谉 谞讚讜谞讬谉 讘住拽讬诇讛 讜诪诪讜谞谉 驻诇讟. 讛讜讗讬诇 讜诇讗 谞砖转讛讜 砖诐 讻诇诇 讗诇讗 讻讚讬 诇讬谞讛 讗诇诪讗 讚诇' 讬讜诐 讛讜讬 讻讬讜砖讘讬 讛注讬专 讜拽砖讬讗 诇诪转谞讬' 讚讘注讬 讬"讘 讞讚砖 讘)爪"诇 讛讗 诇诪讬拽专讬讬讗 诪讬转讘讗 诪转讗 讜讻讜'. 诇诪讬拽专讬讬讗 诪讬转讘讗 诪转讗 诇讗 讘注讬谞谉 讗诇讗 诇' 讬讜诐 讜谞讬讚讜谉 讻诪讜转诐 诪砖讜诐 讚讛讻转讜讘 诪讬讬专讬 讘诇砖讜谉 讬讜砖讘讬 讻讚讻转讬讘 讛讻讛 转讻讛 讗转 讬讜砖讘讬 讛注讬专 讜讙讜' 讗讘诇 诇诪讬拽专讬讬讗 诪讘谞讬 诪转讗 诇讛讬讜转谉 讻讗谞砖讬 讛注讬专 诇讬转谉 注诪讛诐 诇讻诇 讚讘专 诇讗 讛讜讬 注讚 讬"讘 讞讜讚砖 讻讚转谞讬讗 讛诪讜讚专 讜讻讜':



讜诇讻诇 诪讬诇讬 讻诇讜诪专 讚诪砖诪注 讘诪转谞讬' 砖诇讗 讬转谉 讻诇讜诐 讘讚讘专 注讚 讬"讘 讞讜讚砖 讜讛讗 转谞讬讗 谞诪讬 讛讘讗 诇注讬专 讜谞砖转讛讛 砖诐 诇' 讬讜诐 讞讬讬讘 诇讬转谉 诇转诪讞讜讬 讛讬讬谞讜 讻诇讬 砖讘讜 谞讜转谞讬谉 诪讗讻诇 讜诪拽讘爪讬谉 讜讙讜讘讬谉 诪讘谞讬 讛注讬专 诇讬转谉 诪谞讜转 诪诪讗讻诇讬诐 讘转诪讞讜讬 诇讛讗讻讬诇 诇注谞讬讬 讛注讜诇诐 讛注讜讘专讬诐 注诇讬讛诐 讜讗诐 谞砖转讛讛 砖诐 讙' 讞讚砖讬诐 讬转谉 讞诇拽讜 诇拽讜驻讛 砖诇 爪讚拽讛 砖讙讜讘讬谉 诪注"砖 诇注专讘 砖讘转 诇驻专谞住 注谞讬讬 讗讜转讛 讛注讬专 讜讗诐 谞砖转讛讛 讜' 讞讚砖讬诐 讞讬讬讘 诇讬转谉 讙)爪"诇 讞讬讬讘 诇讬转谉 讞诇拽讜 讘讻住讜转: 诇驻住讬 讛注讬专 砖拽讜专讬谉 砖驻讬爪讗 讜讻讜'. 讞诇拽讜 讛注讬专 砖拽讜专讬谉 砖驻讬爪"讗 讜转讬专讜转 砖注讜砖讬谉 讞讜抓 诇讞讜诪讛 诇讞讝讜拽 讛注讬专 讗诇诪讗 诇讻诇 诪讬诇讬 诇讗 讘注讬谞谉 讬"讘 讞讚砖:



讛讻诇 诇驻住讬. 诪谉 讛讻诇 讙讜讘讬谉 诇爪讜专讱 转拽讜谉 驻住讬 讛注讬专:



诇砖讜专讗. 诇讞讝讜拽 讛讞讜诪讛:



诇驻专砖讗. 砖拽讜谞讬诐 住讜住讬诐 诇驻专砖讬诐 (讻驻讬) [讻讚讬] 砖讬爪讗讜 讞讜抓 诇注讬专 诇注讬讬谉 讗诐 [讘讗讜] 讙讬讬住讜转:



诇讟讜专讝讬谞讗. 诇爪讜专讱 [讻诇讬] 讝讬讬谉 砖谞讜砖讗讬谉 讗讜转谉 砖讜诪专讬 讞讜诪讜转 讛注讬专:



讘专 诪专讬讜谉. 讗讬砖 讗' 讛讬讛 注砖讬专 讙讚讜诇:



讗谞讗 诇讗讞砖讜讘讬谞讛讜 讘注讬谞讗. 砖讬讛讬讜 讞砖讜讘讬谉 讘讻诇 讚讘专 诪爪讜讛 讻诪讜 讗讘讬讛谉:





专诪讘"谉

讝讜 诪谞转 讛诪诇讱. 驻专砖"讬 讝讻专讜谞讜 诇讘专讻讛 诪讙讘' 诪住讬'. 讗专谞讜谞' 注砖讜专讬 转讘讜讗讜转 讜讘讛诪讛 砖谞讛 讘砖谞讛. 讜讻谉 注讬拽专. 讜讘讛诪讛 讜注讬住讛 砖诇讗 讛讙讘讬讛讜 诪诪谞讛 注砖讜专讜 砖诇 诪诇讱 谞拽专讗转 讘讛诪' 讗专谞讜谞讗 讜注讬住转 讗专谞讜谞讗 讜诇讗 讻讚讘专讬 讛诪驻专砖讬诐 砖讗诪专讜 砖讜转驻讜转 讚注讻讜"诐, 讜讻谉 [诪驻讜专砖] 讘诪住讻转 讞诇讛 [讬专讜砖诇诪讬 讙,讚]. 
讜谞专讗讛 砖讗讬谉 转诇诪讬讚讬 讞讻诪讬' 驻讟讜专讬' 诪注讜砖专讬 转讘讜讗转诐 讜诇讗 诪讻住祝 讙诇讙诇转诐 讗诇讗 讻砖讛诪诇讱 诪讟讬诇 注诇 讘谞讬 讛注讬专 诇讬转谉 讻讱 讜讻讱 讘诪注砖专 转讘讜讗转诐 讜讛诐 讬驻住拽讜 讘讬谞讬讛诐 诇驻讬 砖讬讻讜诇讬谉 转诇诪讬讚讬 讞讻诪讬诐 诇讜诪专 诇讗 讛讟讬诇 讛诪诇讱 注诇讬谞讜 讻诇讜诐 讗诇讗 讘砖讘讬诇讻诐. 讗讘诇 讗诐 讗诪专 讛诪诇讱 诇讬转谉 讻诇 讗' 讜讗' 讻住祝 讙诇讙诇转讜 讗讬谉 注诪讬 讛讗专抓 驻讜专注讬谉 讘砖讘讬诇 转诇诪讬讚讬 讞讻诪讬诐 讗诇讗 讗诐 专爪讛 讛诪诇讱 诇诪讞讜诇 诇讛诐 讬诪讞讜诇 讜诇讗 注讜讚 讗诇讗 讚诪诇讻讗 诇讗 讟专讞 讗诇讗 讗诪专 讻讱 讜讻讱 讗谞砖讬诐 讬砖 讻讗谉 讻讱 讜讻讱 讞讬讬讘 讻诇 讗讞讚 讜讗讞讚. 讜讗诐 转驻住 诪讬讞讬讚 诪讛诐 讗讜 诪专讘讬诐 注"讬 讻诇诐 讻讚讬谞讬讛 讻讚诪驻讜专砖 讘驻专拽 讛讙讜讝诇 讘讗讬谉 注诪讬 讛讗专抓 讜讙讜讘讬谉 诪转诇诪讬讚讬 讞讻诪讬诐 讜讻谉 讘诪注砖专 讛讗专抓 讜专讘讬谞讜 讞谞谞讗诇 讝"诇 讻转讘 讻诇 讗诇讛 讻讙讜谉 砖讬砖 注诇讬讛诐 讚讘专 拽爪讜讘 讘诪住' 讛讙讜诇讙讜诇转 讗讜 讘讟住拽' 讚讗专注' 讗讜 讘讗专谞讜谞讗 讜诪注专讬讻讬谉 注诇 讻诇 讗' 讜诪拽讘爪讬谉 讗讜转讜 讘讬谞讬讛' 讗讬谉 注诇 转诇诪讬讚讬 讞讻诪讬诐 诇住讬讬注 讜诇讗 诇转转 注诪讛诐 讘讗诇讜 讻诇讜诐 讗诇讜 讚讘专讬 讛专讘 讝"诇. 讜讚讘专讬诐 谞讻讜谞讬' 讛诐. 讜讻谉 谞诪讬 诪爪讗转讬 讘诪住' 住谞讛讚专讬谉 讚专讘 驻驻讗 讛讜讛 讬讛讬讘 讘讻专讙讗 讜讘专 讞诪讗 拽讘讬诇 注诇讬讛 讻专讙' 讚讻讜诇讛讜 砖谞讬.
讜专讘讬谞讜 讛讙讚讜诇 讝"诇 驻讬' 讗专谞讜谞讗 转砖讜专讛 讗讜 讗专讜讞' 砖注讜砖讬谉 诇诪诇讱 讻砖注讜讘专 注诇讬讛谉 讜讛注讬讚 注诇讬讜 转诇诪讬讚讜 专讘 讬讜住祝 讛诇讜讬 讝"诇 砖讛讬讛 讚谉 砖诇讗 谞讗诪专讜 讚讘专讬诐 讛诇诇讜 讗诇讗 讘转诇诪讬讚 讞讻诐 砖转讜专转讜 讗讜诪谞转讜 讻诇讜' 砖转讜专转讜 拽讘注 讜注住拽讜 注专讗讬 讗讘诇 诇讗 讘诪讬 砖注住拽讜 拽讘讜注 讜讗讬谉 转讜专转讜 拽讘注. 



注专拽讬谞谉 注专讜拽讜. 驻讬专讜砖 讘诪拽讜诐 砖讗讬谉 专讘讬 讬讻讜诇 诇讻讜驻诐 讘专讞讜 砖讗诐 讛讬讛 讬讻讜诇 诇讻讜驻诐 讚讬谉 讛讜讗 诇讻讜驻诐 砖讗讞专 讚砖讚讬 诪诇讻讗 讚诪讬 讻诇讬诇讗 谞转讞讬讬讘讜 讻讜诇诐 诇讬转谉 讜讗拽专拽驻转讗 讚讬讚讛讜 讜讗谞讻住讬讬讛讜 诪谞讞 讗讜 砖诪讗 诇讗 专爪讛 专讘讬 诇讻讜驻诐 讚谞讬讞讗 诇讬讛 讚诇讬注拽专讜 讜诇讬讘讟讬诇 讻诇讬诇讗 讻讚讬 砖诇讗 转讛讗 驻讜专注谞讜' 讘讗讛 注诇 转诇诪讬讚讬 讞讻诪讬诐 讘砖讘讬诇诐 讗讘诇 诪谉 讛讚讬谉 讞讬讬讘讬谉 诇讬转谉 讗注"驻 砖讬爪讗讜 诇讛诐 诇诪诇讻讜' 讗讞专转. 
讜讙专住讬谞谉 讘讛讗讬 注谞讬谞讗 讘讬专讜砖诇诪讬 讘专讬砖 驻' 讛诪谞讬讞 讗转 讛讻讚 讗"专 讬讜住讬 讜讗转 砖"诪 专讗讛 讗诪转 讛诪讬诐 砖讜讟驻转 讜讘讗转 诇转讜讱 砖讚讛讜 注讚 砖诇讗 谞讻谞住讜 讛诪讬诐 诇转讜讱 砖讚讛讜 专砖讗讬谉 诇驻谞讜转谉 诇诪拽讜诐 讗讞讚 驻讬' 诇转讜讱 砖诇 讞讘讬专讜 讻诇讜诪专 砖讬住转讜诐 讙讚专 砖讚讛讜 讗注"驻 砖讛谉 谞讻谞住讬谉 诇砖诇 讞讘专讜 讜讗诐 诪砖谞讻谞住讜 诪讬诐 诇转讜讱 砖讚讛讜 讗讬谞讜 专砖讗讬 诇驻谞讜转谉 诇诪拽讜诐 讗讞专. 讗讛讬谉 讻专讜住讜 讗专讙讬讚讗 注讚 讚诇讗 讬讬转讬 讗讛讬谉 讻专讜住讜 讗专讙讬讚' 砖专讬 诇诪讬诪专 诇讬讛 驻诇谉 注讘讚 注讬讘讚讬转讬 诪谉 讚讗转讜 讻专讜住讜 讗专讙讬讚' 讗住讬专 讗讛讬谉 讗讻住谞讜 驻讬专讻' 注讚 讚诇讗 讬讬转讜谉 专讜诪讗讬 砖专讬 诪砖讞讚讬谞讬讛 诪谉 讚讬转讜谉 讗住讬专.
讜讗讬谞讬 讬讜讚注 讘讘专讜专 诪讛讜 讻专讜住讜 讗专讙讬讚讗 讜讗讻住谞讜 驻讬专讻讗. 讗讘诇 谞专讗讛 诇讬 砖讻砖讛诪诇讱 注讜讘专 诪诪拽讜诐 诇诪拽讜诐 诇诪诇讞诪讛 诪讟讬诇 诪住 注诇 讘谞讬 讛注讬专 诇爪讜专讱 讘谞讬 讞讬诇讗 砖讛讜诇讻讬诐 注诐 讛诪诇讱 讜讛诐 谞拽专讗讬诐 讗讻住谞讜 驻讬专讻讗 驻讬' 讗讻住谞讬讗 砖诇 驻专讻讜转 讻诇讜诪专 砖诇 讛讬讜砖讘讬诐 讘讗讛诇讬诐 砖讗讛诇讬诐 拽专讜讬讬谉 驻专讻讜转 诪诇砖讜谉 驻专讜讻转 砖讘讻转讜讘. 讜讘诇砖讜谉 讞讻诪讬诐 讘讘专讬讬转' 讚专' 讗诇讬注讝专 驻专砖' 诪"讗 转诇讛 讘讞讜驻转 讘谞讜 驻讬专讻讜转. 讜注讜讚 讚诇讗 讬讬转讜谉 专讜诪讗讬 讻诇讜' 讞讬诇 讛专讜诪讬讬诐. 砖专讬 诪砖讞讚讬谞讬讛 诇砖专 讛讞讬诇 砖诇讗 讬转谉 讘讗讜转讛 讗讻住谞讬' 讻诇讜诐 讗注"驻 砖讛讜讗 诪讟讬诇 讛诪住 砖诇讜 注诇 砖讗专 讞讘讬专讬讜 砖讘注讬专 诪谉 讚讬讬转讜谉 专讜诪讗讬 爪注讬专 讜讛诪住 诪讜讟诇 注诇讬讛诐 诪注转' 讗住讜专 诇讛讘专讬讞 注爪诪讜 诪诪谞讜 讜诇讬转谉 砖讜讞讚 诇驻讟讜专 注爪诪讜 砖讛讜讗 讘诪爪讬诇 注爪诪讜 讘诪诪讜谉 讞讘讬专讬讜. 讜讻专讜住讜 砖诪注转讬 诪驻讬 讞讘专 讬讜谞讬 讻讬 讛讜讗 讻讜住 砖诇 讝讛讘 讘诇砖讜谞诐 讜讗专讙讬讚' 讛讜讗 砖诇 讻住祝 拽专讜讘 诇诇注讝 砖拽讜专讬谉 讛讻住祝 讗专讙讬谞"讟 讜讛讻讜住 砖诇 讻住祝 砖讛讜讗 诪讜讝讛讘 谞拽专讗 讻专讜住讜 讗专讙讬讚讗. 
讜注讚 砖诇讗 讬讟讬诇 讛诪诇讱 讛讻讜住 注诇 讗讜诪谞讬 讛注讬专 专砖讗讬 诇讜诪专 驻诇讜谞讬 注砖讛 诇讬 讻讜住 讝讛 砖诇讬 讻讚讬 砖诇讗 讬讞砖讘 诪谉 讛讗讜诪谞讬谉 讜讬驻讜诇 诇讗讜诪谞讜转 讛诪诇讱 讗讘诇 讗诐 讻讘专 讛讟讬诇 讛诪诇讱 讛讻讜住 注诇 讗讜诪谞讬 讛注讬专 讜谞转驻住 讛讜讗 注诪讛' 讘砖讘讬诇 砖诪爪讗讜 诇讜 讻诇讬' 讻讬讜爪' 讘讜 讛讬讜爪讗讬' 诪转讞' 讬讚讬 讗讜诪谉 讗住讜' 诇讜诪' 驻诇讜谞讬讛讜讗 砖注砖讛 诇讬 讻诇讬 讛诇诇讜 讗诇讗 讬住讬讬注 讛讜讗 讘诪诇讗讻转讜 砖诇 诪诇讱 讗讜 讬转驻砖专 讻诪讛 砖讬专爪讛 讜诇讗 讬爪讬诇 注爪诪讜 讘讞讘专讜. 



讛讗 讚讗诪专讬' 讻诇诇讗 讚诪讬诇转' 讚讻诇 讚讗讬转 诇讛讜 谞讟讬专讜转讗 讘讙讜讬讛 专诪讬谞谉 注诇讬讬讛讜. 谞专讗讛 诇讬 诇讗驻讜拽讬 爪讚拽讛 讜诇讗驻讜拽讬 讛讗 讚转谞讬' 讻讜驻讬谉 讘谞讬 讛注讬专 讝讛 讗转 讝讛 诇讘谞讜转 诇讛诐 讘讬转 讛讻谞住' 讜诇拽谞讜转 住"转 谞讘讬讗讬诐 讜讻转讜讘讬' 讜讻讬讜爪讗 讘讗诇讜 讗讘诇 讘诪讬谞讬 诪住讬' 讜讗专谞讜谞讜' 诪砖注讘讚讬谉 讗讜转讜, 讜讛专讘 专' 讬讜住祝 讛诇讜讬 驻讜讟专谉 诪讛谉.





讛诪讗讬专讬

诪住讬诐 讜讗专谞讜谞讬讜转 讜转砖讞讜专讜转 讛诪讜讟诇讬诐 注诇 讛爪讘讜专 讘讬谉 砖讛讜讗 诪住 拽讘讜注 注诇讬讛诐 讘讬谉 砖讛讜讗 诪住 砖诪讞讚砖 诇讛诐 讜转讜讘注讜 注讻砖讜 诪讛诐 讗讬谉 转诇诪讬讚 讞讻诐 讞讬讬讘 诇讬转谉 讞诇拽 讘讛诐 讜专讗砖讬 讛爪讘讜专 砖诪讻专讬讞讬谉 讗讜转讜 讘讻讱 注讜讘专讬诐 注诇 讚讘专讬 讞讻诪讬诐 讜讗祝 专诪讝 诇讝讛 讘住驻专讬 讛拽讚砖 讘诪讛 砖讗诪专 讚专讬讜砖 注诇 讗谞砖讬 讻谞住转 讛讙讚讜诇讛 诪谞讚讗 讘诇讜 讜讛诇讱 诇讗 砖诇讬讟 诇诪专诪讗 注诇讬讛讜谉 讜讚专砖讜 讘讜 诪谞讚讗 讝讜 诪谞转 讛诪诇讱 讘诇讜 讝讜 讻住祝 讙讜诇讙讜诇转讗 讜讛诇讱 讝讛 讗专谞讜谞讗 讜诪"诪 讬专讗讛 诇讬 砖诇讗 讛讜讝讻专讛 讻讗谉 诇驻讟讜专 转诇诪讬讚 讞讻诐 讗诇讗 诇诪谞转 讛诪诇讱 讜讛讜讗 讛谞拽专讗 讻专讙讗 讗讜 诪住 讛讬讚讜注 讜拽讘讜注 注诇 讻诇诇 讛爪讘讜专 讜讻谉 讛讚讬谉 讘讻诇 诪讬谞讬 诪住讬诐 讜转砖讞讜专讜转 讛诪讜讟诇讬诐 注诇 讛讻诇诇 砖讛爪讘讜专 讞讬讬讘讬诐 诇讛驻拽讬注 讞诇拽诐 砖诇 转诇诪讬讚讬 讞讻诪讬诐 讘砖诇讛谉 讗讘诇 讻住祝 讙诇讙讜诇转 讜讛讜讗 讛拽讘讜注 讘驻专讟 注诇 讻诇 驻专讟 讜驻专讟 讜讻谉 讗专谞讜谞讗 讜讛讜讗 诪注砖专 讘讛诪转讜 讜转讘讜讗转讜 讗讬谉 讛讚讘专讬诐 谞专讗讬谉 诇讛讬讜转 讛讗讞专讬诐 驻讜专注讬谉 诪讛 砖讛讜讗 诪转讞讬讬讘 讘驻专讟 讜讗注"驻 砖讘讻诇诐 谞讗诪专 诇讗 砖诇讬讟 讜讻讜' 讚专讬讜砖 讛讜讗 砖爪讜讛 讘讻讱 讜诪讜讞诇 诇讛诐 讗讘诇 诇讗 讛讜讝讻专讛 讻讗谉 讗诇讗 诇诪谞转 讛诪诇讱 讜讻讱 讛讚讬谉 讘讻诇 砖讛讜讗 诪讜讟诇 注诇 讛讻诇诇 讜讻谉 谞专讗讛 诇讬 讘专讜专 讗诇讗 砖讙讚讜诇讬 讛诪讞讘专讬诐 讻转讘讜 讘拽爪转 讞讘讜专讬讛诐 砖讛爪讘讜专 讞讬讬讘讬诐 诇驻专讜注 讘砖讘讬诇诐 讗祝 讘讗诇讜 讜讛讘讬讗讜 讘砖诐 专讘讜转讬讛诐 砖注砖讜 诪讝讛 诪注砖讛 讜讛讚讘专讬诐 谞专讗讬谉 讻诪讜 砖讻转讘谞讜 讜诪"诪 讗祝 讘讝讜 讻转讘讜 讙讚讜诇讬 讛驻讜住拽讬诐 讚讜拽讗 讘转诇诪讬讚 讞讻诐 砖讗讬谞讜 诪转注住拽 讘爪专讻讬 讛注讜诇诐 讻诇诇 讜转讜专转讜 讗讜诪谞讜转讜 诇讙诪专讬 讗讘诇 砖讗专 转诇诪讬讚讬 讞讻诪讬诐 砖诪爪专驻讬谉 注谞讬谞讬 讛注讜诇诐 注诐 诇诪讜讚诐 讗讬谞诐 讘讻诇诇 讝讛 讜讛讚讘专讬诐 谞专讗讬谉:



讘诪住讻转 谞讚专讬诐 住"讘 讗' 讗诪专讜 砖诪讜转专 诇转诇诪讬讚 诇讛讜讚讬注 讗转 注爪诪讜 讘诪拽讜诐 砖讗讬谉 诪讻讬专讬谉 讗讜转讜 注讚 砖讬讻讬专讜讛讜 讜讬讻讘讚讜讛讜 讻专讗讜讬 诇讜 砖谞讗诪专 讜注讘讚讱 讬专讗 讗转 讬"讬 诪谞注讜专讬讜 讜诇讗 谞讗诪专 讬讛诇诇讱 讝专 讜诇讗 驻讬讱 讗诇讗 讘诪拽讜诐 砖诪讻讬专讬谉 讗讜转讜 砖诐 讗诪专讜 讙诐 讻谉 砖讘讻诇 诪拽讜诐 砖讛讜讗 诇砖诐 注诐 讗讞专讬诐 注诇 讗讬讝讛 注住拽 砖讬砖 诇讜 讜诇讗讞专讬诐 砖诐 讛谉 讘讘讬转 讚讬谉 讛谉 讘讗讬讝讛 诪拽讜诐 诪讜转专 诇讜 诇讜诪专 转诇诪讬讚 讞讻诐 讗谞讬 讛砖转讚诇讜 讘注谞讬谞讬 转讞诇讛 讜砖诇讞讜谞讬 砖谞讗诪专 讜讘谞讬 讚讜讚 讻讛谞讬诐 讛讬讜 诪讛 讻讛谉 谞讜讟诇 讞诇拽 讘专讗砖 砖谞讗诪专 讜拽讚砖转讜 讗祝 转诇诪讬讚 讞讻诐 谞讜讟诇 讞诇拽 讘专讗砖:



讻诇 砖讘谞讬 讛注讬专 谞诪诇讻讬谉 讜注讜砖讬谉 讞驻讬专讛 讞讚砖讛 诇讛讜爪讬讗 诇讛诐 诪讬诐 谞驻专注讬谉 诪诪谞讛 讗祝 诪谉 讛讬转讜诪讬诐 砖讛专讬 讝讻讜转 讛讜讗 诇讛诐 讜诪"诪 讗诐 诇讗 诪爪讗讜 诪讬诐 讜谞诪爪讗转 讛讜爪讗转诐 诇诇讗 爪讜专讱 诪讞讝讬专讬谉 诇讛诐 讗转 讞诇拽诐 砖讛专讬 讗讬谉 讻讗谉 讗诇讗 讞讜讘讛 讜讗讬谉 讞讘讬谉 诇讛诐 讜诪"诪 转诇诪讬讚讬 讞讻诪讬诐 谞驻专注讬谉 诪讛诐 讘讝讜 砖讛专讬 讗祝 讛诐 爪专讬讻讬谉 诪讬诐 讜讻谉 讘讻诇 讚讘专 砖讛讻诇 诪砖转诪砖讬诐 讘讜 讜讛讜讗 砖讬砖 诪讬 砖驻讬专砖 讘讝讜 转拽讜谉 专讞讘讛 砖诇 注讬专 讜诪驻专砖讬谉 讻专讬讗 讚驻转讬讗 诪诇砖讜谉 讬专讞讬讘 砖转专讙讜诪讜 讬驻转讬 讜诪"诪 讘注诇讬 砖讟讛 专讗砖讜谞讛 驻专砖讜 驻转讬讗 讛讻诇讬 砖诪讜谞讞 砖诐 转诪讬讚 诇砖转讜转 讘讜 注讜讘专讬 讚专讻讬诐 讜诪"诪 讗诐 诇讗 讛讬转讛 讛讜爪讗讛 讝讜 讘讚诪讬诐 诇砖讻讜专 驻讜注诇讬诐 讗诇讗 砖讬讜爪讗讬诐 讘谞讬 讛注讬专 诇砖诐 讜讞讜驻专讬诐 讛诐 讘注爪诪诐 讗讬谉 诪讻专讬讞讬谉 转诇诪讬讚讬 讞讻诪讬诐 讘讻讱 砖讗讬谉 讻讘讜讚诐 讘诪诇讗讻讛 驻讞讜转讛 讻讝讜:



讗注"驻 砖讛讜转专 诇转诇诪讬讚 讞讻诐 诇讛讬讜转 讞转谉 讘讬谉 讛讗讘诇讬诐 砖诇讗 诇驻专讜注 讞诇拽讜 讘诪住讬诐 讜讗专谞讜谞讬讜转 注诇 讛爪讚 砖讘讬讗专谞讜 诇讗 讬讛讗 诪讜专讛 诇注爪诪讜 讘讻讱 诇讛砖转诪砖 讘砖诇 讗讞专讬诐 讘讻讘讜讚 转讜专转讜 讗诇讗 讻诇 砖讬讻讜诇 诇讚讞讜拽 讗转 注爪诪讜 砖诇讗 诇讬讛谞讜转 讘讻讘讜讚 转讜专讛 注讜砖讛 诪注砖讛 讛讬讛 讘专讘讬谞讜 讛拽讚讜砖 砖驻转讞 讗讜爪专讜 讘砖谞讬 讘爪专讜转 讗诪专 讻谞住讜 讘注诇讬 诪拽专讗 讜讘注诇讬 诪砖谞讛 讜讘注诇讬 转诇诪讜讚 讗讘诇 注诪讬 讛讗专抓 诇讗 讬讻谞住讜 讚讞拽 专' 讬讜谞转谉 讘谉 注诪专诐 讜谞讻谞住 讗诪专 诇讜 专' 驻专谞住谞讬 讗诪专 诇讜 拽专讬转 讗诪专 诇讜 诇讗讜 砖谞讬转 讗诪专 诇讜 诇讗讜 讗诪专 诇讜 讘诪讛 讗驻专谞住讱 讗诪专 诇讜 驻专谞住谞讬 讻讻诇讘 驻专谞住谞讬 讻注讜专讘 驻专谞住讜 诇讗讞专 砖讬爪讗 讗诪专 讗讜讬 诇讬 砖谞转转讬 驻转讬 诇注诐 讛讗专抓 讗诪专 诇驻谞讬讜 专' 砖诪注讜谉 讘专讘讬 砖诪讗 讬讜谞转谉 转诇诪讬讚讱 讛讜讗 砖讗讬谞讜 专讜爪讛 诇讬讛谞讜转 讘讻讘讜讚 转讜专讛 诪讬诪讬讜 讘讚拽讜 讜诪爪讗讜 讻讚讘专讬讜 讘讗讜转讛 砖注讛 讗诪专 专讘讬 讬讻谞住讜 讛讻诇 诪讜讟讘 砖讬转驻专谞住讜 讛讻诇 讜讗诇 讬诪砖讻讜 爪谞讜注讬诐 讬讚讬讛诐 诪谉 讛驻专谞住讛 讝讛 砖讛讬讛 专讘讬谞讜 讛拽讚讜砖 诪转讬专 诇注爪诪讜 诇讛讬讜转 讗讻讝专讬 诇注诪讬 讛讗专抓 诪驻谞讬 砖讗祝 讛讜讗 讛讬讛 讗讜诪专 讗讬谉 驻讜专注谞讜转 讘讗讛 诇注讜诇诐 讗诇讗 讘砖讘讬诇 注诪讬 讛讗专抓 讜讗祝 讛诪住讬诐 讜讛转砖讞讜专讜转 讘砖讘讬诇 注诪讬 讛讗专抓 讛诐 讘讗讬诐 诪注砖讛 讛讬讛 讘诪诇讱 讗讞讚 砖讛讟讬诇 诪住 注诇 爪讘讜专 砖讘讟讘专讬讗 诇注砖讜转 诇讜 讻诇讬诇 谞讝专 注诇 专讗砖讜 讜讘讗讜 讻诇诇 讛讛诪讜谉 诇驻谞讬 专讘讬 讜讗诪专讜 诇讜 诇讬转讘讜 专讘谞谉 讘讛讚谉 讜讗诪专 诇讛讜 诇讗 讗诪专讜 诇讬讛 注专拽讬谞谉 讗诪专 诇讛讜 注专讜拽讜 注专讜拽 驻诇讙讗 讗转转 诇拽诪讬 讚专讘讬 讗诪专讜 诇讬讛 诇讬转讘讜 专讘谞谉 讘讛讚谉 讗诪专 诇讛讜 诇讗 讗诪专讜 诇讬讛 注专拽讬谞谉 讗诪专 诇讛讜 注专讜拽讜 注专讜拽 讻讜诇讛讜 驻砖讟 讛讛讜讗 讻讜讘住 砖讚讬讜讛 讗讻讜讘住 注专拽 讻讜讘住 讘讟诇 讻诇讬诇讗 讗诪专 专讘讬 讗讬谉 驻讜专注谞讜转 讘讗讛 诇注讜诇诐 讗诇讗 讘砖讘讬诇 注诪讬 讛讗专抓 砖讛专讬 讻砖讛诇讻讜 诇讛诐 注诪讬 讛讗专抓 讘讟诇讛 讙讝专讛 讝讜 讜诇讗 谞转讘拽砖讛 诇转诇诪讬讚讬诐:



注讜讘讚 注"讝 讚讬谞讜 讘住拽讬诇讛 讜诪诪讜谞讜 诇讬讜专砖讬讜 讜诪"诪 注讬专 讛谞讚讞转 诪诪讜谞谉 讗讘讚 讜讚讬谞谉 讘住讬祝 讻诪讜 砖诪驻讜专砖 讘驻专砖转 注讬专 讛谞讚讞转 砖讬讬专讗 砖诇 讞诪专讬诐 讗讜 砖诇 讙诪诇讬诐 讗讜 诪砖讬讬专讜转 讗讞专讜转 讛注讜讘专转 诪诪拽讜诐 诇诪拽讜诐 讜诇谞讛 讘转讜讻讛 讜讛讜讚讞讛 注诪讛 讗诐 谞砖转讛讜 砖诐 砖诇砖讬诐 讬讜诐 讛专讬 讛诐 讘讻诇诇 讗谞砖讬 讛注讬专 讜讛诐 讘住讬讬祝 讜诪诪讜谞诐 讗讘讚 讜讗诐 诇讗 谞砖转讛讜 砖诐 砖诇砖讬诐 讬讜诐 讛专讬 讛诐 讻讬讞讬讚讬诐 讜讛诐 讘住拽讬诇讛 讜诪诪讜谞谉 驻诇讟 砖诪讗 转讗诪专 诪讛 注谞讬谉 砖讘注讬专 讛谞讚讞转 谞讚讜谞讬谉 讻讘谞讬 讛注讬专 诇砖诇砖讬诐 讬讜诐 讜诇注谞讬谉 讛讜爪讗转 讞讜诪讛 讚诇转讬诐 讜讘专讬讞 讘讬讗专谞讜 讘诪砖谞转谞讜 砖讗讬谞讜 诪讻诇诇 讘谞讬 讛注讬专 诇注谞讬谉 讝讛 注讚 砖讬讚讜专 砖诐 砖谞讬诐 注砖专 讞讚砖 讟注诐 讛讚讘专 砖讻诇 砖讚专 讘诪拽讜诐 砖诇砖讬诐 讬讜诐 讗注"驻 砖讗讬谞讜 诪讘谞讬 讛注讬专 讛专讬 讛讜讗 讘讻诇诇 讬讜砖讘讬 讛注讬专 讜讘注讬专 讛谞讚讞转 谞讗诪专 讬讜砖讘讬 讛注讬专 讜诇注谞讬谞讬 砖诪讬专讜转 讛注讬专 诪"诪 讗讬谉 专讗讜讬 诇讻诇诇讜 注诪讛诐 注讚 砖讬讛讗 诪讘谞讬 讛注讬专 讗祝 诇注谞讬谉 谞讚专讬诐 讛诇讻讛 砖讻诇 讛诪讜讚专 讛谞讗讛 诪讘谞讬 讛注讬专 讗住讜专 诇讜 诇讬讛谞讜转 诪讻诇 砖砖讛讛 砖诐 砖谞讬诐 注砖专 讞讚砖 讛讗 驻讞讜转 诪讬讻谉 诪讜转专 诇讜 诇讬讛谞讜转 诪诪谞讜 讛讗 讗诐 讛讬讛 诪讜讚专 讛谞讗讛 诪讬讜砖讘讬 讛注讬专 讻诇 砖砖讛讛 砖诐 砖诇砖讬诐 讬讜诐 讗住讜专 诇讜 诇讬讛谞讜转 诪诪谞讜 驻讞讜转 诪讻谉 诪讜转专:



讻讘专 讘讬讗专谞讜 砖讛讬转讜诪讬诐 诪讻专讬讞讬诐 讗讜转诐 诇驻专讜注 诇讻诇 讛讜爪讗讛 砖讛讬讗 注砖讜讬讛 诇砖诪讬专转 讛注讬专 讻讙讜谉 讞讜诪讜转 讜砖注专讬诐 讜驻住讬诐 讜砖诇砖诇讗讜转 讜砖讻专 砖讜诪专讬 讛注讬专 讘诇讬诇讛 讜砖讻专 砖讜诪专讬 讻诇讬 讝讬谉 讜砖讻专 讛讘讗讬诐 诪诪拽讜诐 讗讞专 诪"诪 诪住讬诐 讜讗专谞讜谞讬讜转 专讗讬转讬 诇讙讗讜谞讬 住驻专讚 砖讻转讘讜 砖讗讬谉 诪讟讬诇讬谉 讗讜转讜 注诇讬讛诐 讜诇拽爪转 讞讻诪讬 讛讚讜专讜转 专讗讬转讬 砖讚讬谉 讛诪住 讻讚讬谉 砖讗专 讚讘专讬诐 讛注砖讜讬讬诐 诇砖诪讬专转 讛注讬专 讜诪讻专讬讞讬谉 讗讜转诐 讜讬专讗讛 诇讬 诇讚讘专讬 讛讻诇 砖讘讝诪谉 讛讝讛 讻诇 讛诪住讬诐 讜讛转砖讞讜专讜转 爪专讻讬 砖诪讬专讛 讛诐 讜诪"诪 讗讬谉 讻讜驻讬谉 讗讜转诐 注诇 讛爪讚拽讜转 讗驻讬诇讜 诇驻讚讬讜谉 砖讘讜讬讬诐 讗诇讗 砖讬专讗讛 诪住讜讙讬讗 讝讜 砖讗诐 讛诐 注砖讬专讬诐 讜谞专讗讛 诇讘讬转 讚讬谉 讗讜 诇驻专谞住讬 讛讚讜专 砖讛诐 谞讜讞诇讬诐 讻讘讜讚 讘讻讱 注讚 砖讬讜爪讗 讛驻住讚 诪诪讜谞诐 讘砖讻专 讻讘讜讚诐 讻讜驻讬谉 讗讜转诐:



讜诇驻讬 讚专讻谞讜 诇诪讚谞讜 砖驻讚讬讜谉 砖讘讜讬讬诐 诪爪讜讛 讙讚讜诇讛 砖讘砖讗专 讛爪讚拽讜转 讜讗讞专 砖讻谉 讛专讬 讛讬讗 拽讜讚诪转 诇讻诇 砖讗专 讛爪讚拽讜转 讜诪"诪 讬转讘讗专 讘诪拽讜诪讜 砖讗讬谉 驻讜讚讬谉 讗讜转诐 讘讬转专 诪讻讚讬 讚诪讬讛诐 诪驻谞讬 转拽讜谉 讛注讜诇诐:



讗注"驻 砖讘讬讗专谞讜 砖讗讬谉 讗讚诐 谞拽专讗 诪讘谞讬 讛注讬专 注讚 砖讬讚讜专 砖诐 砖谞讬诐 注砖专 讞讚砖 讬砖 讚讘专讬诐 砖讛讜讗 谞讻诇诇 讘讚讬谉 讘谞讬 讛注讬专 诇驻讞讜转 诪讝诪谉 讝讛 讻讬爪讚 诪讻讬讜谉 砖讚专 砖诐 砖诇砖讬诐 讬讜诐 讻讜驻讬谉 讗讜转讜 诇讬转谉 诇拽讜驻讛 砖诇 爪讚拽讛 讚专 砖诐 砖诇砖讛 讞讚砖讬诐 讻讜驻讬谉 讗讜转讜 诇讬转谉 诇转诪讞讜讬 讚专 砖诐 砖砖讛 讞讚砖讬诐 讻讜驻讬谉 讗讜转讜 诇讬转谉 诇讻住讜转 注谞讬讬 讛注讬专 讚专 砖诐 转砖注讛 讞讚砖讬诐 讻讜驻讬谉 讗讜转讜 诇讬转谉 诇讚诪讬 拽讘讜专转 注谞讬讬诐 讚专 砖诐 砖谞讬诐 注砖专 讞讚砖 讻讜驻讬谉 讗讜转讜 诇讻诇 讻诪讜 砖讘讬讗专谞讜 讘诪砖谞讛:





专"讬 诪讬讙讗砖

讻专讬讗 驻讬专砖 讞驻讬专转 谞讛专. 讻专讬讗 讚驻转讬讗 转讬拽讜谉 专讞讘讛 砖诇 注讬专 砖砖诐 拽讜讘注讬诐 砖讜讜拽讬诐. 讻诇 诪讬谞讬 诪住讬谉 讜转砖讞讜专转 讛诪讜讟诇讬谉 注诇 讛爪讬讘讜专 讘讬谉 拽讘讜注讬诐 讘讬谉 砖讗讬谞诐 拽讘讜注讬诐 讗讬谉 转诇诪讬讚讬 讞讻诪讬诐 诪住讬讬注讬谉 讘讛诐 讻诇诇 讜讚讜拽讗 转"讞 讛诪转注住拽讬谉 讘转讜专转谉 讜转讜专转谉 讝讜 讛讬讗 讗讜诪谞讜转谉 讗讘诇 讗讬谉 转讜专转讜 讗讜诪谞讜转讜 讗诇讗 诪转注住拽 讘诪讬诇讬 讚注诇诪讗 讞讬讬讘 讘诪讛 砖讛爪讘讜专 诪转讞讬讬讘 砖讗讬谞讜 诪讻诇诇 专讘谞谉 讜讛讚讬谉 拽讗诪专 专讘讬谞讜 讛专讘 讝爪"诇:



讻诇诇讗 讚诪讬诇转讗 讻诇 诪讬诇讬 讚讗讬转 诇讛讜 讛谞讗讛. 诇讬转诪讬 讻讙讜谉 驻专砖讗 讜砖讜专讗 讜讟讜专讝讬谞讗 讚讗讬转 诇讛讜 讘讛讜 谞讟讬专讜转讗 专诪讬谞谉 注诇讬讬讛讜 讜爪讚拽讛 讗注"讙 讚诪爪讜讛 讛讬讗 诇讗 专诪讬谞谉 注诇讬讬讛讜 讻讚讗诪专讬谞谉 讬转诪讬 诇讗讜 讘谞讬 诪注讘讚 诪爪讜讛 谞讬谞讛讜:





讬讚 专诪"讛

注讞. 专讘讬 讬讛讜讚讛 谞砖讬讗讛 专诪讗 讘谞讬谞讗 讚砖讜专讗 讗专讘谞谉 讗诪专 诇讬讛 专讬砖 诇拽讬砖 专讘谞谉 诇讗 爪专讬讻讬 谞讟讬专讜转讗 讗诪专 诇讬讛 专讘讬 讬讜讞谞谉 讗诪讗讬 诇讗 转讬诪讗 诇讬讛 诪讛讗 讗谞讬 讞讜诪讛 讜砖讚讬 讻诪讙讚诇讜转 讗诇讜 转诇诪讬讚讬 讞讻诪讬诐. 砖讘谞讬 讚讜专谉 谞讛谞讬谉 诪转诇诪讜讚谉 讻讬讜谞拽 砖谞讛谞讛 诪砖讚讬 讗诪讜 讜转讜专转谉 诪讙讬谞讛 注诇讬讛谉 讻诪讙讚诇讜转. 讜拽讬讬诪讗 诇谉 讻专讬砖 诇拽讬砖 讜专讘讬 讬讜讞谞谉.



专讘 谞讞诪谉 讘专 专讘 讞住讚讗 专诪讗 讻专讙讗 讗专讘谞谉 讗诪专 诇讬讛 专讘 谞讞诪谉 讘专 讬爪讞拽 注讘专 诪专 讗讚讗讜专讬讬转讗 讜讗讚谞讘讬讗讬 讜讗讚讻转讜讘讬 讗讚讗讜专讬讬转讗 讚讻转讬讘 讗祝 讞讜讘讘 注诪讬诐 讻诇 拽讚讜砖讬讜 讘讬讚讱 讗诪专 诪砖讛 诇驻谞讬 讛拽讘"讛 专讘讜谞讜 砖诇 注讜诇诐 讗驻讬诇讜 讘砖注讛 砖讗转讛 诪讞讘讘 注诇 讬砖专讗诇 讻诇 拽讚讜砖讬讜 讬讛讜 讘讬讚讱 讜讛诐 转讻讜 诇专讙诇讬讱 讬砖讗 诪讚讘专讜转讬讱 转谞讬 专讘 讬讜住祝 讗诇讜 转诇诪讬讚讬 讞讻诪讬诐 砖诪讻转转讬谉 专讙诇讬讛诐 诪注讬专 诇注讬专 讜诪诪讚讬谞讛 诇诪讚讬谞讛 诇讬砖讗 讜诇讬转谉 讘讚讬讘讜专讜 砖诇 诪拽讜诐 讗讚谞讘讬讗讬 讚讻转讬讘 讙诐 讻讬 讬转谞讜 讘讙讜讬诐 注转讛 讗拽讘爪诐 讜讬讞诇讜 诪注讟 诪诪砖讗 诪诇讱 讜砖专讬诐 讜讗诪专 注讜诇讗 讻诇 讛驻住讜拽 讛讝讛 讘诇砖讜谉 讗专诪讬 谞讗诪专. 讻诇讜诪专 砖诇砖讜谉 讬转谞讜 讻诪讜 讬砖谞讜 砖讛诪砖谞讛 讘诇砖讜谉 讗专诪讬 谞拽专讗 诪转谞讬转讗 讜讛砖讜谞讗讛 讘诇砖讜谉 诪砖谞讛 谞拽专讗 转谞讗讬 讘诇砖讜谉 转诇诪讜讚, 讻讚讗诪专讬谞谉 (拽讬讚讜砖讬谉 诪讟,讗) 注诇 诪谞转 砖讗谞讬 砖讜谞讛 讞讝拽讬讛 讗诪专 讛诇讻讜转 讜讗诪专讬谞谉 注诇讛 (砖诐 注"讘) 讜讛谞讬 诪讬诇讬 讚讗诪专 诇讛 转谞讬谞讗 讻讜', 讜专讘讬诐 讻诇砖讜谉 讛讝讛. 讜诇砖讜谉 讜讬讞诇讜 诪诇砖讜谉 讘讬讟讜诇 讻讚诪转专讙诪讬谞谉 (讘诪讚讘专 诇,讙) 诇讗 讬讞诇 讚讘专讜 诇讗 讘讟诇 诇诪讬诪专讬讛. 讜讛讻讬 拽讗诪专 拽专讗, 讗诐 讻诇谉 讬转谞讜 讘讙讜讬诐 注转讛 讗拽讘爪诐, 讜讗诐 诪注讟 讜讬讞诇讜 诪诪砖讗 诪诇讱 讜砖专讬诐. 讻诇讜诪专 讗诐 讻诇谉 讬砖谞讜 诪砖谞转谉 讜讬注住拽讜 讘转讜专讛 讘讙讜讬诐 诪讬讚 讗谞讬 诪拽讘爪诐, 讜讗诐 诇讗 讬注住拽讜 讻讜诇诐 讘转讜专讛 讗诇讗 讛诪注讟 诪讛诐 讬转讘讟诇讜 讛注讜住拽讬诐 诪诪砖讗 诪诇讱 讜砖专讬诐. 讗讚讻转讜讘讬 讚讻转讬讘 诪谞讚讛 讘诇讜 讜讛诇讱 诇讗 砖诇讬讟 诇诪专诪讬 注诇讬讛讜谉 讜讗诪专 专讘 讬讗讜讚讛 诪谞讚讛 讝讜 诪谞转 讛诪诇讱 诪谉 讛砖讚讜转 讘诇讜 讝讜 讻住祝 讙诇讙诇转讗 讜讛诇讱 讝讜 讗专谞讜谞讗. 诪住 砖谞讜转谞讬谉 诇诪诇讱 诪讻诇 注讚专 讜注讚专 讻讱 讜讻讱 讘讛诪讜转 讜诪讻诇 注讬住讛 讻讱 讜讻讱, 讻讚讗诪专讬谞谉 讛转诐 讘驻住讞讬诐 (讜,讗) 讘讛诪转 讗专谞讜谞讗 讜注讬住转 讗专谞讜谞讗. 讜讛诇讻转讗 谞诪讬 讻专讘 谞讞诪谉 讘专 讬爪讞拽 讚讗住讬专 诇诪讬专诪讬 注诇讬讬讛讜 讚专讘谞谉 讞讚讗 诪讛谞讬 讻讜诇讛讜, 诇讗 讚砖讜专讗 讜诇讗 诪谞转 讛诪诇讱 讜诇讗 讗专谞讜谞讗 讜诇讗 讻专讙讗 讚讛讬讬谞讜 讻住祝 讙诇讙讜诇转 讗诇讗 诪讬讞讬讬讘讬 爪讬讘讜专讗 诇诪驻专注 注诇讬讬讛讜. 讜讚讜拽讗 讘专讘谞谉 讚注住拽讬 讘讗讜专讬讬转讗 转讚讬专讗 讜诪拽讬讬诪讬 诪爪讜转 讜讛讙讬转 讘讜 讬讜诪诐 讜诇讬诇讛 讻驻讬 讻讞谉 讻讚诪驻专砖 讘砖诪注转讬谉 讘讛讚讬讗 讜讻讚讘注讬谞谉 诇讘专讜专讬 诇拽诪谉 (住讬' 驻讘 讚"讛 谞拽讟讬谞谉):



注讟. 专讘 驻驻讗 专诪讗 讚讻专讬讗 讞讚转讗 讗讬转诪讬. 讞驻讬专转 讛谞讛专 诇讛诪砖讬讱 诪讬诐 诪诪谞讜 诇砖讚讜转 讘诪拽讜诐 讞讚砖 砖诇讗 讛讬讛 专讙讬诇. 讜讬砖 讗讜诪专讬诐 讻专讬讬转 讘讗专 诪讬诐 讞讬讬诐 诇砖转讜转. 讗诪专 诇讬讛 专讘 砖讬砖讗 讘专讬讛 讚专讘 讗讬讚讬 诇专讘 驻驻讗 讜讚讬诇诪讗 诇讗 诪讬讚讜讬诇. 讻诇讜诪专 讘砖诇诪讗 讗讬 讛讜讛 诪砖转讻专 谞讛专讗 讚专讙讬诇讬 注讚 讛砖转讗 诇讗砖拽讜讬讬 诪讬谞讬讛 讗讬 谞诪讬 谞讙专讗 讚诪讬讗 诪砖讬讱 诪讬谞讬讛 讜讛讜讛 讗转讬谞谉 讛砖转讗 诇诪讻专讬讬讛, 讚讻讜诇讬 注诇诪讗 专诪讬谞谉 诇讬讛 讗驻讬诇讜 讗讬转诪讬 讚讛讗 讬讚讬注 讚诪讚讜讬诇 讻诇讜诪专 讚讛讚专 诇驻砖讗讟讬讛 讻讚诪注讬拽专讗 讜讚诇讜 诪讬谞讬讛, 讜讝讻讜转 讛讬讗 诇讛谉 诇讛砖拽讜转 砖讚讜转讬讛谉 讜讝讻讬谉 诇讗讚诐 砖诇讗 讘驻谞讬讜, 讗诇讗 讛讻讗 讻讬讜谉 讚讻专讬讗 讞讚转讗 讛讜讗 讜诇讗 讬讚注讬谞谉 讗讬 诪讬讚讜讬诇 讗讬 诇讗 诪讬讚讜讬诇 讛讬讻讬 讙讘讬谞谉 诇讬讛 诪讬转诪讬. 讘砖诇诪讗 讙讚讜诇讬诐 讚讘谞讬 讞讬讜讘讗 谞讬谞讛讜 讻讬讜谉 讚讗诪专讬谞谉 诇讬讛 讚诪讚讜讬诇 讜讛讜讛 诇讬讛 拽专讜讘 诇砖讻专 诪诇讛驻住讚 转拽谞转讗 讚诪转讗 讛讬讗 讜诪讬讞讬讬讘讬 讘讛 讻砖讗专 诪讬诇讬 讚诪转讗, 讗诇讗 拽讟谞讬诐 讚诇讗讜 讘谞讬 讞讬讜讘讗 谞讬谞讛讜 讜诇讗 诪讬讞讬讬讘讬 讗诇讗 讘诪讬讚讬 讚讗讬转 诇讛讜 讘讙讜讬讛 讛谞讗讛 讜讚讗讬转, 讛讗讬 讻专讬讗 讞讚转讗 讻讬讜谉 讚讝讬诪谞讬谉 讚诇讗 诪讬讚讜讬诇 讞讜讘讛 讛讬讗 诇讚讬讚讛讜 讜讗讬谉 讞讘讬谉 诇讗讚诐 砖诇讗 讘驻谞讬讜, 讜拽讟谞讬诐 讚诇讗 讘谞讬 讞讬讜讘讗 谞讬谞讛讜 讜诇讗讜 讘谞讬 诪讞讬诇讛 谞讬谞讛讜 讜讗驻讬诇讜 讘驻谞讬讛诐 谞诪讬 讻砖诇讗 讘驻谞讬讛诐 讚诪讬. 讗诪专 诇讬讛 诪砖拽诇 砖拽诇讬谞谉 诪讬谞讬讬讛讜 讗讬 诪讬讚讜讬诇 诪讬讚讜讬诇 讜讗讬 诇讗 诪讬讚讜讬诇 诪讛讚专讬谞谉 诇讬讛 谞讬讛诇讬讬讛讜. 讚讛砖转讗 讜讚讗讬 讻讬讜谉 讚拽专讜讘讬谉 诇砖讻专 讜专讞讜拽讬谉 诇讛驻住讚 讻讬 砖拽诇讬谞谉 诪讬谞讬讬讛讜 诇讝讻讜转讬讬讛讜 讛讜讗 讚砖拽诇讬谞谉 讜讝讻讬谉 诇讗讚诐 砖诇讗 讘驻谞讬讜. 诪讬讛讗 砖诪注讬谞谉 讚诇讗 专诪讬谞谉 讗讬转诪讬 讗诇讗 诪讬诇转讗 讚讗讬转 诇讛讜 讛谞讗讛 讜讚讗讬转 讘讙讜讬讛. 讜讗讬 讛讜讬 住驻讬拽讗, 住驻拽 讗转讬讗 诪讬谞讬讛 讛讛讬讗 讛谞讗讛 住驻拽 诇讗 讗转讬讗, 砖拽诇讬谞谉 诪讬谞讬讬讛讜, 讗讬 讗转讬讗 诇讛讜 诪讬谞讬讛 讛谞讗讛 砖驻讬专 讜讗讬 诇讗 诪讛讚专讬谞谉 诇讬讛 谞讬讛诇讬讬讛讜, 讜砖讗专 爪讘讜专讗 讚讘谞讬 讞讬讜讘讗 谞讬谞讛讜 诪讬讞讬讬讘讬 讘讗讞专讬讜转讬讛 讚诪注讬拽专讗 注讬诇讜讬讬讛讜 专诪讬:



驻. 讗诪专 专讘 讬讛讜讚讛 讛讻诇 诇讗讙诇讬 讙驻讗. 讜讛讬讗 讛讙驻转 讚诇转讜转 讛注讬专 讜讗驻讬诇讜 诪讬转诪讬. 讚讗讬谞讛讜 谞诪讬 讘注讬 谞讟讬专讜转讗 讜讝讻讜转讗 讛讬讗 诇讙讘讬讬讛讜. 讗讘诇 诪专讘谞谉 诇讗 专讘谞谉 诇讗 爪专讬讻讬 谞讟讬专讜转讗 [讛讻诇] 诇讻专讬讗 讚驻转讬讗 讚讛讬讬谞讜 转讬拽讜谉 专讞讜讘讛 砖诇 注讬专 讜讗驻讬诇讜 诪专讘谞谉. 讚讗讬 诇讗 诇讬转拽诇讜 讘讬讛 注讜讘专讬诐 讜砖讘讬诐 专讘谞谉 谞诪讬 爪专讬讻讬 诇讛讻讬谉, 讜讗讬 诇诪拽讘注 讘讬讛 砖讜拽讗 专讘谞谉 谞诪讬 爪专讬讻讬 诇诪讛讜讬 讘诪转讗 砖讜拽 拽讘讜注 诇诪讝讘谉 讘讬讛 讻诇 爪专讻讬讬讛讜. 讜讚讜拽讗 讛讬讻讗 讚砖拽诇讬 诪诪讜谞讗 诪讻诇 讞讚 讜讞讚 诇转拽讜谞讬, 讗讘诇 讛讬讻讗 讚谞驻拽讬 讻讜诇讛讜 讘讗讻诇讜讝讗, 讚讛讬讬谞讜 讛诪讜谉 注诐 诇转拽讜谞讬 讘讙讜驻讬讬讛讜 专讘谞谉 诇讗讜 讘谞讬 诪讬驻拽 讘讗讜讻诇讜讝讗 谞讬谞讛讜. 讚讝讬诇讜转讗 讛讬讗 诇讚讬讚讛讜 诇讗讝讚诇讝讜诇讬 讘讗驻讬 注诐 讛讗专抓 讜讝诇讝讜诇 讘讗讜专讬讬转讗 诇讗 诪讝诇讝诇讬谞谉:



驻讗. 专讘讬 驻转讞 讗讜爪专讜转 讘砖谞讬 讘爪讜专转 讜讗诪专 讬讻谞住讜 讘注诇讬 诪拽专讗 讜讘注诇讬 诪砖谞讛 讜讘注诇讬 转诇诪讜讚 讜注诪讬 讛讗专抓 讗诇 讬讻谞住讜 讚讞拽 专讘讬 讬讜谞转谉 讜谞讻谞住 讗诪专 诇讜 专讘讬 驻专谞住谞讬 讗诪专 诇讜 拽专讬转 诇讗讜 砖谞讬转 诇讗讜 讜讗诇讗 讘诪讛 讗驻专谞住讱 讗诪专 诇讬讛 驻专谞住谞讬 讻注讜专讘 讜讻讻诇讘. 讚讞住 专讞诪谞讗 注诇讬讬讛讜. 注讜专讘 讚讻转讬讘 (讗讬讜讘 诇讞,诪讗) 诪讬 讬讻讬谉 诇注讜专讘 爪讬讚讜 讻讬 讬诇讚讬讜 讗诇 讗诇 讬砖讜注讜, 讜讻转讬讘 谞诪讬 (转讛诇讬诐 拽诪讝,诇) 诇讘谞讬 注讜专讘 讗砖专 讬拽专讗讜, 诇驻讬 砖讛注讜专讘 讗讻讝专讬 注诇 讘谞讬讜 诇驻讬 砖讛诐 谞讜诇讚讬诐 诇讘谞讬诐 讜讗讬谞讜 诪讻讬专诐 注讚 砖讬砖讞讬专讜 诇驻讬讻讱 讗讬谞讜 诪专讞诐 注诇讬讛诐, 讜讻诇 讝诪谉 砖讛谉 诇讘谞讬诐 讛拽讘"讛 诪讝诪讬谉 诇讛诐 讬转讜砖讬谉 诪转讜讱 爪讜讗转诐 讜讗讜讻诇讬诐. 讻诇讘 讚讻转讬讘 (砖诪讜转 讻讘,诇) 诇讻诇讘 转砖诇讬讻讜谉 讗讜转讜, 讜讗诪专讬 诇讛 诪讚讻转讬讘 (诪砖诇讬 讻讟,讝) 讬讜讚注 爪讚讬拽 讚讬谉 讚诇讬诐, 诇驻讬 砖讛讻诇讘 诪讝讜谞讜转讬讜 诪讜注讟讬谉 诇驻讬讻讱 砖讜讛讛 讗讻讬诇转讜 讘诪注讬讜 砖诇砖转 讬诪讬诐. 诪讬讛讜 讬讜谞转谉 讘谉 注诪专诐 诇讗讜 诪拽专讗讬 讗诪专 诇讬讛 讚讛讗 讗讞讝讬 诇谞驻砖讬讛 讻诪讗谉 讚诇讗 拽讗专讬 讜诇讗 诪转谞讬, 讗诇讗 诪讗讜专讞讗 讚注诇诪讗 讗诪专 诇讬讛 驻专谞住讬讛. 讻讬讜谉 讚谞驻拽 讬转讬讘 专讘讬 讜拽讗诪专 讗讜讬 诇讬 砖谞转转讬 驻转讬 诇注诐 讛讗专抓 讗诪专 诇驻谞讬讜 专讘讬 砖诪注讜谉 讘专讘讬 砖诪讗 讬讜谞转谉 讘谉 注诪专诐 转诇诪讬讚讱 讛讜讗 砖讗讬谞讜 专讜爪讛 诇讬讛谞讜转 讘讻讘讜讚 转讜专讛 讘讚拽讜 讜诪爪讗讜 讻讚讘专讬讜 讗诪专 专讘讬 讬讻谞住讜 讛讻诇. 砖诪讗 讬讝讚诪谞讜 讗讜专讞讬诐 讻诪讜讛讜 讜讬诪谞注 诪诇驻专谞住. 专讘讬 诇讟注诪讬讛 讚讗诪专 讗讬谉 驻讜专注谞讜转 讘讗讛 诇注讜诇诐 讗诇讗 讘砖讘讬诇 注诪讬 讛讗专抓. 讜砖诪注 诪讬谞讛 讚讗驻讬诇讜 诇诪讗谉 讚诇讗 讘注讬 诇讗讛谞讜讬讬 诇注诐 讛讗专抓 诪诪诪讜谞讬讛 讞讬讬讘 诇驻专谞住 注谞讬讬 讬砖专讗诇 诪住转诪谉 讜讗诇 讬讘讚讜拽 讗讞专 讛注谞讬 讗诐 转诇诪讬讚 讞讻诐 讛讜讗 讜讗诐 注诐 讛讗专抓 讛讜讗, 砖诪讗 转诇诪讬讚 讞讻诐 讛讜讗 讜讗讬谞讜 专讜爪讛 诇讬讛谞讜转 讘讻讘讜讚 转讜专讛 讗讜 砖讗讬谞讜 专讜爪讛 诇讛讜讚讬注 讗转 注爪诪讜 讻讚讬 砖诇讗 讬转讘讝讛. 讜诇注谞讬谉 讛诇讻转讗 讗驻讬诇讜 讘讬讚讜注 砖讛讜讗 注诐 讛讗专抓 讞讬讬讘 诇驻专谞住讜, 讚讘讛讚讬讗 转谞谉 讘住讜祝 讛讜专讬讜转 (讬讙,讗) 诪诪讝专 转诇诪讬讚 讞讻诐 拽讜讚诐 诇讻讛谉 讙讚讜诇 注诐 讛讗专抓 诪拽讚诐 讛讜讗 讚拽讚讬诐 讛讗 讗讬讻讗 砖拽讬诇. 讜注讜讚 讚诇讗 讬讛讗 注诐 讛讗专抓 讙专讜注 诪讙讜讬, 讛讗 转谞谉 (讙讬讟讬谉 住讗,讗) 诪驻专谞住讬谉 注谞讬讬 讙讜讬诐 注诐 注谞讬讬 讬砖专讗诇 诪驻谞讬 讚专讻讬 砖诇讜诐, 讜讙专住讬谞谉 谞诪讬 (讞讜诇讬谉 爪讘,讗) 讘注讜谉 讗转讻诇讬讗 专讞诪讬谉 注诇 注诇讬讗 讚讗诇诪诇讗 注诇讬讗 诇讗 拽讬诪讬谉 讗转讻诇讬讗. 讜讚讜拽讗 讘注诐 讛讗专抓 砖讗讬谞讜 诇讗 讘诪拽专讗 讜诇讗 讘诪砖谞讛 讗诇讗 砖讬砖谞讜 讘讚专讱 讗专抓 讜讘诪爪讜转, 讗讘诇 讛讬讻讗 讚讬讚讜注 讚诇讬转讬讛 讘讚专讱 讗专抓 讜诇讗 讘诪爪讜转 讗住讜专 诇驻专谞住讜 讻诇 注讬拽专, 讚讘讛讚讬讗 转谞谉 (拽讬讚讜砖讬谉 诪,讘) 讜讻诇 砖讗讬谞讜 诇讗 讘诪拽专讗 讜诇讗 讘诪砖谞讛 讜诇讗 讘讚专讱 讗专抓 讗讬谞讜 诪谉 讛讬砖讜讘, 讗诇诪讗 诇讗 讘专 讚注转 讛讜讗, 讜讙专住讬谞谉 讘驻专拽 讞诇拽 (住谞讛讚专讬谉 爪讘,讗) 讗"专 讗诇注讝专 讻诇 诪讬 砖讗讬谉 讘讜 讚注讛 讗住讜专 诇专讞诐 注诇讬讜 砖谞讗诪专 讻讬 诇讗 注诐 讘讬谞讜转 讛讜讗 注诇 讻谉 诇讗 讬专讞诪谞讜 注砖讛讜. 讜讙专住讬谞谉 谞诪讬 讛转诐 讗"专 讗诇注讝专 讻诇 讛谞讜转谉 驻转 诇诪讬 砖讗讬谉 讘讜 讚注讛 讬住讜专讬谉 讘讗讬谉 注诇讬讜 砖谞讗诪专 (注讜讘讚讬讛 讗,讝) 诇讞诪讱 讬砖讬诪讜 诪讝讜专 转讞转讬讱 讗讬谉 转讘讜谞讛 讘讜:



驻讘. 讛讛讜讗 讚诪讬 讻诇讬诇讗 讚砖讚讜 讗讟讘专讬讗 讗转讜 诇拽诪讬讛 讚专' 讛谞讱 注诪讬 讛讗专抓 讗诪专讬 诇讬讛 (谞转讬讘讜) [诇讬转讘讜] 专讘谞谉 讘讛讚谉 讗诪专 诇讛讜 诇讗 注专讜拽讬谞谉 注专讜拽讜 注专讜拽 驻诇讙讗 砖讚讬讜讛 讗驻诇讙讗 讗转讜 诇拽诪讬讛 讚专讘讬 讗诪专讬 诇讬讛 谞转讬讘讜 专讘谞谉 讘讛讚谉 讗诪专 诇讛讜 诇讗 注专讜拽讬谞谉 注专讜拽讜 注专讜拽 讻讜诇讛讜 驻砖 讛讛讜讗 讻讜讘住 砖讚讬讜讛 讗讻讜讘住 注专拽 讻讜讘住 讘讟诇 讻诇讬诇讗. 讻诇讜诪专 讘讟诇讛 讙讝专转 讛诪诇讱 砖讛讬讛 专讜爪讛 诇讛注谞讬砖 讗转 讛拽讛诇 讚诪讬 谞讝专讜. 讗"专 专讗讬转诐 砖讗讬谉 驻讜专注谞讜转 讘讗讛 诇注讜诇诐 讗诇讗 讘砖讘讬诇 注诪讬 讛讗专抓. 砖讛专讬 诇讗 谞讙讝专讛 讙讝专转 讛谞讝专 注诇 讛爪讘讜专 讗诇讗 讻诇 讝诪谉 砖讛讬讜 砖诐 注诪讬 讛讗专抓, 讜讻讬讜谉 砖讘专讞讜 注诪讬 讛讗专抓 讘讟诇讛 讙讝讬专讛 讜诇讗 讘拽砖 讛诪诇讱 诪转诇诪讬讚讬 讞讻诪讬诐 讛谞砖讗专讬诐 讘注讬专 讻诇讜诐, 讛讗 诇诪讚转 砖讗讬谉 诪讬谞讬 驻讜专注谞讜转 讜注讜谞砖讬谉 讘讗讬谉 诇注讜诇诐 讗诇讗 讘砖讘讬诇 注诪讬 讛讗专抓, 诇驻讬讻讱 讗讬谉 转诇诪讬讚讬 讞讻诪讬诐 讞讬讬讘讬谉 诇住讬讬注谉 讜诇讗 诇转转 诪讛谉 讻诇讜诐. 讜拽讬讬诪讗 诇谉 讘讛讗讬 讚讬谞讗 讻讜转讬讛 讚专'.



谞拽讟讬谞谉 讛砖转讗 诪讛讗讬 诪注砖讛 讜诪讚专讘 讬讛讜讚讛 讜诪讚专讘 谞讞诪谉 讘专 讬爪讞拽 讜诪讚专讬砖 诇拽讬砖 讜专讘讬 讬讜讞谞谉 砖讻诇 诪讬谞讬 诪住讬诐 讜讗专谞讜谞讬讜转 讜转砖讞讜专讜转 讘讬谉 拽讘讜注讬谉 讘讬谉 砖讗讬谞谉 拽讘讜注讬谉 讗讬谉 转诇诪讬讚讬 讞讻诪讬诐 讞讬讬讘讬诐 诇住讬讬注 讘讛谉 讗转 讛爪讘讜专 讻诇 注讬拽专, 讚讛讗 诪谞讚讛 讘诇讜 讜讛诇讱 讻讜诇讛讜 拽讘讜注讬谉 谞讬谞讛讜 讜讗诪专讬谞谉 讘讛讚讬讗 讚诇讗 诪讞讬讬讘讬 专讘谞谉 讘讙讜讬讬讛讜. 讜讚诪讬 讻诇讬诇讗 诪住 砖讗讬谞讜 拽讘讜注 讛讜讛 讜诇讗 讞讬讬讘讬谞讛讜 专' 诇专讘谞谉 讘讙讜讬讛. 讜讗驻讬诇讜 讛诪住 讛拽爪讜讘 注诇 讻诇 讗讬砖 讜讗讬砖 讘驻谞讬 注爪诪讜 讛专讬 讛爪讘讜专 讞讬讬讘讬谉 诇驻专讜注 诪砖诇讛谉 讻讚讬 讛诪住 讛拽爪讜讘 注诇 转诇诪讬讚讬 讞讻诪讬诐 讻讚讬 诇驻讟专谉, 讚讛讗 讻专讙讗 讚讛讜讗 讻住祝 讙讜诇讙转讗 讗拽专拽祝 讙讘专讬 诪谞讞 讻讚讗诪专讬' 讘讻诪讛 讚讜讻转讬, 讜拽讗诪专讬谞谉 讘讛讚讬讗 讚专讘谞谉 驻讟讬专讬, 讜讗讬 讚诇讗 诪砖诇诪讬 爪讘讜专 注诇讬讛讜 诪讚讬讚讛讜 讛讬讻讬 讬讻诇讬谞谉 诇诪驻讟专讬谞讛讜 诪讘讬 讙讝讗 讚诪诇讻讗, 讗诇讗 诇讗讜 砖"诪 讚诪讞讬讬讘讬 爪讘讜专讗 诇诪驻专注 注诇讬讬讛讜 诪诪讜谞讗 讚谞驻砖讬讛讜 诇讙讘讬 讙讝讗 讚诪诇讻讗. 讜讗驻讬诇讜 讛讬讜 注砖讬专讬诐 砖讘讬砖专讗诇 讛爪讬讘讜专 讞讬讬讘讬谉 诇驻专讜注 讘注讘讜专谉, 砖诇讗 诪驻谞讬 注谞讬讜转谉 谞驻讟专讜 讗诇讗 诪驻谞讬 转讜专转谉 谞驻讟专讜. 讜讻谉 讻诇 诪讬谞讬 诪住讬谉 砖讛爪讘讜专 诪讟讬诇讬谉 诇讘谞讬谉 讛讞讜诪讜转 讜诇讛讙驻转 讛讚诇转讜转 讜砖讗专 砖诪讬专转 讛注讬专 讗讬谉 转诇诪讬讚讬 讞讻诪讬诐 讞讬讬讘讬谉 讘讛谉 讻诇 注讬拽专. 讗诇讗 诪讬讛讜 讛谞讬 诪讬诇讬 讘转诇诪讬讚讬 讞讻诪讬诐 讛注讜住拽讬诐 讘转讜专讛 转讚讬专 讻驻讬 讬讻讜诇转 讻诇 讗讞讚 讜讗讞讚 讜诪拽讬诪讬谉 诪爪讜转 讜讛讙讬转 讘讜 讬讜诪诐 讜诇讬诇讛 讻驻讬 讻讞谉 讻讚讗诪专讬谞谉 讘砖诪注转讬谉 讘讛讚讬讗 讗诇讜 转诇诪讬讚讬 讞讻诪讬诐 砖诪讻转转讬谉 专讙诇讬讛诐 诪注讬专 诇注讬专 诇讬砖讗 讜诇讬转谉 讘讚讘讜专讜 砖诇 诪拽讜诐 讻讚讬诇驻讬谞谉 谞诪讬 诪拽专讗讬 讚讙诐 讻讬 讬转谞讜 讘讙讜讬讬诐. 讗讘诇 转诇诪讬讚讬 讞讻诪讬诐 砖讗讬谉 注讜住拽讬谉 讘转讜专讛 转讚讬专 讻驻讬 讻讞谉 讜诇讗 讚讬讬谉 诇注住讜拽 讘诪诇讗讻转谉 讻讚讬 诇诪爪讜讗 驻专谞住转谉 讜驻专谞住转 讗谞砖讬 讘讬转谉 讗诇讗 砖讛诐 讬讙讬注讬诐 诇讛注砖讬专 讜诪讘讟诇讬谉 讗转 讛转讜专讛 讻讚讬 诇拽讘抓 诪诪讜谉 讛专讘讛, 讛专讬 讗诇讜 讞讬讬讘讬谉 讘讻诇 讞讬讜讘讬 讛爪讘讜专. 讜讻谉 转诇诪讬讚讬 讞讻诪讬诐 讛诪讝诇讝诇讬诐 讘诪爪讜转 讜讗讬谉 讬专讗转 砖诪讬诐 注诇 驻谞讬讛诐 讛专讬 讗诇讜 讻拽诇讬诐 砖讘爪讘讜专, 诇讗 讗诪专 讛讻转讜讘 讗诇讗 讻诇 拽讚讜砖讬讜 讘讬讚讱 讜讛谉 讛谉 砖讗讬谉 驻讜专注谞讜转 讘讗讛 讘砖讘讬诇诐, 讬爪讗讜 讗诇讜 砖诪讞诇诇讬诐 砖诐 砖诪讬诐 讘讙诇讜讬, 讜注诇 讻讬讜爪讗 讘讛谉 谞讗诪专 (诪讬讻讛 讙,讬讘) 诇讻谉 讘讙诇诇讻诐 爪讬讜谉 砖讚讛 转讞专砖 讜讙讜':



驻讙. 讛专讬 讗诪专讜 讻诪讛 讬讛讗 讘注讬专 讜讬讛讗 讻讗谞砖讬 讛注讬专 讬"讘 讞讚砖 讜专诪讬谞讛讬 讛讞诪专转 讜讛讙诪诇转 讛注讜讘专转 诪诪拽讜诐 诇诪拽讜诐 讜诇谞讛 讘转讜讻讛 讜讛讜讚讞讛 注诪讛 讗诐 谞砖转讛讜 砖诐 砖诇砖讬诐 讛谉 讘住讬祝 讜诪诪讜谞谉 讗讘讚 讜讗诐 诇讗讜 讛谉 讘住拽讬诇讛 讜诪诪讜谞谉 驻诇讟 讗诪专 专讘讗 诇讗 拽砖讬讗 讛讗 诇讘谞讬 诪讗转讗 讛讗 诇讬转讘讬 诪讗转讗. 诇诪讛讜讬 讻讘谞讬 诪讗转讗 砖谞讬诐 注砖专 讞讚砖, 诇诪讛讜讬 诪讬转讘讬 诪讗转讗 砖诇砖讬诐 讬讜诐. 讜讙讘讬 注讬专 讛谞讚讞转 讬讜砖讘讬 讛注讬专 讛讛讬讗 讻转讬讘 (讚讘专讬诐 讬讙,讟讝), 讜讗诪讟讜诇 讛讻讬 住讙讬讗 诇讛讜 讘砖诇砖讬诐 讬讜诐. 讜讛讗 转谞讬讗 讚诪住讬讬注 诇谉 讛诪讜讚专 讛谞讗讛 诪讘谞讬 讛注讬专 讻讜':



驻讚. 转谞讬讗 讛诪讜讚专 讛谞讗讛 诪讘谞讬 讛注讬专 讻诇 砖砖讛讛 砖诐 讬"讘 讞讚砖 讗住讜专 诇讬讛谞讜转 诪诪谞讜 驻讞讜转 诪讬讻谉 诪讜转专 诇讬讛谞讜转 诪诪谞讜 讛诪讜讚专 讛谞讗讛 诪讬讜砖讘讬 讛注讬专 讻诇 砖砖讛讛 砖诐 砖诇砖讬诐 讬讜诐 讗住讜专 诇讬讛谞讜转 诪诪谞讜 驻讞讜转 诪讬讻谉 诪讜转专 诇讬讛谞讜转 诪诪谞讜:



驻讛. 讜诇讻诇 诪讬诇讬 诪讬 讘注讬谞谉 砖谞讬诐 注砖专 讞讚砖 讜专诪讬谞讛讬 砖诇砖讬诐 讬讜诐 诇拽讜驻讛 砖诇砖讛 讞讚砖讬诐 诇转诪讞讜讬 砖砖讛 诇讻住讜转 转砖注讛 诇拽讘讜专讛 讬"讘 讞讚砖 诇驻住讬 讛注讬专 讗"专 讬讜讞谞谉 讻讬 转谞谉 谞诪讬 诪转谞讬' 诇驻住讬 讛注讬专 转谞谉. 谞诪爪讗转 讗讜诪专 讻诪讛 讬砖讛讛 讘注讬专 讜讬讛讬讛 讞讬讬讘 诇转转 诪注讜转 诇拽讜驻讛 砖诇 爪讚拽讛 砖诇砖讬诐 讬讜诐, 讜诇转诪讞讜讬 砖诇砖讛 讞讚砖讬诐. 砖砖讛 讞讚砖讬诐 诇讻住讜转, 诇转转 讻住讜转 诇注谞讬讬 讛注讬专. 转砖注讛 诇拽讘讜专讛, 诇转转 讞诇拽讜 讘拽讘讜专转 注谞讬讬 讛注讬专. 讬"讘 讞讚砖 诇驻住讬 讛注讬专, 讻讙讜谉 讞讜诪讛 讚诇转讬诐 讜讘专讬讞 讜砖讗专 讞讬讝讜拽讬 讛注讬专 讜砖诪讬专转讛. 讜诪住转讘专讗 讚讛讜讗 讛讚讬谉 诇诪讬谞讬 诪住讬谉 讜讗专谞讜谞讬讜转 砖谞讜转谞讬谉 诇诪诇讱 讚讻讜诇讛讜 谞讟讬专讜转讗 讚诪讗转讗 谞讬谞讛讜*. 讜注讜讚 讚讗讬 诇讗 讬讛讘讬 诪砖讚专 诪诇讻讗 讜砖拽讬诇 讻讜诇讬讛 讘讻诇诇 驻住讬 讛注讬专 谞讬谞讛讜:



驻讜. 讜讗"专 讗住讬 讗诪专 专讘讬 讬讜讞谞谉 讛讻诇 诇驻住讬 讛注讬专 讜讗驻讬诇讜 诪讬转诪讬 讗讘诇 诪专讘谞谉 诇讗 专讘谞谉 诇讗 爪专讬讻讬 谞讟讬专讜转讗:



驻讝. 讜讗诪专 专讘 驻驻讗 诇砖讜专讗 讜诇驻专砖讗 讜诇讟讜专讝讬谞讗 讚讛讬讬谞讜 讝讬谞讗 讗驻讬诇讜 诪讬转诪讬 讻诇诇讗 讚诪讬诇转讗 讻诇 诪讬讚讬 讚讗讬转 诇讛讜 诇讬转诪讬 谞讟讬专讜转讗 诪讬谞讬讛 专诪讬谞谉 注诇讬讛讜. 讜讛讜讗 讛讚讬谉 诇诪住讬谉 讜讗专谞讜谞讗 讜讻讬讜爪讗 讘讛谉, 讚讻讜诇讛讜 诪讬讚讬 讚讗讬转 诇讛讜 谞讟讬专讜转讗 诪讬谞讬讬讛讜 谞讬谞讛讜 讻讚讘专讬专谞讗 诇注讬诇. 讜注讜讚 讚诇讗 讙专注 诪诇讻讗 诪驻专砖讗 讜讟讜专讝讬谞讗, 讚讜讚讗讬 谞讟讬专讜转讗 讚诪诇讻讗 注讚讬驻讗. 讗讘诇 诪专讘谞谉 诇讗 专讘谞谉 诇讗 爪专讬讻讬 谞讟讬专讜转讗:



驻讞. 专讘讛 专诪讗 爪讚拽讛 讗讬转诪讬 讚讘讬 讘专 诪专讬讜谉 讗"诇 讗讘讬讬 讜讛讗 转讗谞讬 专讘 砖诪讜讗诇 讘专 讬讛讜讚讛 讗讬谉 驻讜住拽讬谉 爪讚拽讛 注诇 讛讬转讜诪讬诐 讗驻讬诇讜 诇驻讚讬讜谉 砖讘讜讬讬诐 讗诪专 诇讬讛 讗谞讗 诇讗讞砖讜讘讬谞讛讜 拽讗 注讘讬讚谞讗. 讜讚讜拽讗 讛讬讻讗 讚讗诪讬讚讬 讜拽讗 讘注讬 讚讬讗谞讗 诇讗讞砖讜讘讬谞讛讜. 讜讛讜讗 讚谞讬讞讗 诇讛讜 诇讚讬讚讛讜 讘讛讻讬. 讗讘诇 讛讬讻讗 讚诇讗 讗诪讬讚讬 诇讗讜 讻诇 讻诪讬谞讬讛 诇讗讞砖讜讘讬谞讛讜 讘诪讬诇转讗 讚讚讞讬拽讗 诇讛讜. 讜讗驻讬诇讜 讛讬讻讗 讚讗诪讬讚讬 诇讗讜 讻诇 讻诪讬谞讬讛 诇诪砖拽诇 讗诇讗 诪讚注转讬讬讛讜:





砖讬讟讛 诪拽讜讘爪转

讜讗讬 拽讗 谞驻拽讬 讘讗讻诇讜讝讗 专讘谞谉 诇讗讜 讘谞讬 诪讬驻拽 讘讗讻诇讜讝讗 谞讬谞讛讜 讻转讘讜 讘转讜住驻讜转 讚诪砖诪注 诇讻讗讜专讛 讚讻讬讜谉 砖驻讟讜专讬诐 讗驻讬诇讜 讗讞专讬诐 讘诪拽讜诪诐 讗讬谉 砖讜讻专讬诐. 讛专"谉 讝"诇.  


讛讻诇 诇讙诇讬 讙驻讬. 讙诇讬 诪谞注讜诇 讛砖注专讬诐. 讙驻讬 讬砖 诪驻专砖讬诐 诪诇砖讜谉 讬讙讬驻诐 讘砖注专讬诐 讜诇讝讛 讛驻讬专讜砖 讬讜转专 讛讬讛 讻讞 诇讜诪专 诇讙驻讬 讙诇讬 讻诇讜诪专 诇谞注讬诇转 讛砖注专讬诐. 讜讬砖 诪驻专砖讬诐 诪诇砖讜谉 注诇 讙驻讬 诪专讜诪讬 拽专转 讜讛讜讗 转拽专讛 砖注讜砖讬诐 注诇 讛砖注专讬诐 砖诇 注讬专 诇讞讬讝讜拽 讜诇砖诪讬专讛 讜注讜砖讬诐 砖诐 讘谞讬谉 拽讟谉 诇砖讜诪专讬 讛砖注专讬诐 讜讘讬讚讬讛诐 诪驻转讞讜转 讛砖注专讬诐 注诇 讻谉 谞拽专讗讜 讛诪谞注讜诇讬诐 注诇 砖诐 讙驻讬 讜谞住诪讻讬诐 注诇讬讛诐 讻讗诇讜 讗诪专讜 诇诪谞注讜诇讬 讛转拽专讜转. 讛专讗讘"讚 讝"诇. 
诪爪讗转讬 讘砖诐 讛专诪讘"谉 讝"诇 讛讞讻诪讬诐 讛诇讜诪讚讬诐 注诐 讛转诇诪讬讚讬诐 讘砖讻专 讗讬谉 诪谉 讛讚讬谉 诇驻讜讟专诐 诪谉 讛诪住 讻讬讜谉 讚讘砖讻专 讛诐 诇讜诪讚讬诐. 注讚 讻讗谉 诪砖讟讛 诇讗 谞讜讚注讛 诇诪讬. 
诇讗 讙专住讬谞谉 讻诇 讛驻住讜拽 讛讝讛 讘诇砖讜谉 讗专诪讬 谞讗诪专 讻讬 讗诐 转讬讘讛 讗讞转 讘诇砖讜谉 讗专诪讬 讗诇讗 诇讗 讙专住讬谞谉 讛驻住讜拽 讛讝讛. 注讚 讻讗谉 诪讙诇讬讜谉 转讜住驻讜转 


讗讬 诪讚讜讬诇 诪讚讜讬诇 讜讻讜'. 讜诪住转讘专讗 诇讬 讚讗驻讬诇讜 专讘谞谉 讬讛讘讬 讘讛讗 讜讗驻讬诇讜 诇讗 诪讚讜讬诇 诇讗 诪讛讚专讬谞谉 诇讛讜 讗诇讗 讬转诪讬 讗讬爪讟专讬讻讗 诇讬讛 讚讗讬 诇讗 诪讚讜讬诇 诪讛讚专讬谞谉 诪砖讜诐 讚诇讗讜 讘谞讬 诪讞讬诇讛 谞讬谞讛讜 注讚 讻讗谉 诪砖讬讟讛 诇讗 谞讜讚注讛 诇诪讬. 


讜诇讗 讘砖谞讬诐 讚拽转谞讬 诪驻谞讬 砖讙讬讘讜讬讜 讜讞讬诇讜拽讜 砖讜讬谉. 驻讬专砖 专砖"讬 讝"诇 砖讛转诪讞讜讬 爪讜专讱 砖注讛 讛讜讗 讜诪讬讚 砖谞讙讘讛 诪转讞诇拽 讻讚拽转谞讬 砖谞讙讘讛 讘讻诇 讬讜诐 诇驻讬讻讱 讗讬谉 讙讜讘讬谉 讘砖谞讬诐 诇驻讬 砖诇讗 讬爪讟专讻讜 诇讟专讜讞 讜诇讘拽砖 讛砖诇讬砖讬 诇讞诇拽. 讜讛专讬讗"祝 讝"诇 驻讬专砖 诇驻讬 砖讛拽讜驻讛 讚讘专 拽爪讜讘 讛讜讗 注诇 讻诇 讗讞讚 讜讗讞讚 讜讗讬谉 诪讜住讬驻讬谉 讜诇讗 讙讜专注讬诐 讗讘诇 转诪讞讜讬 讗讬谞讜 讚讘专 拽爪讜讘 讗诇讗 诇驻讬 爪讜专讱 砖注讛 讛讜讗 谞讙讘讛 诇注谞讬讬 注讜诇诐 讜讻讜'. 讜讗谞讗 诪住转讘专讗 诇讬 讻专砖"讬 讝"诇 诪讚诪讬讬转讬 转诇诪讜讚讗 讻讬 讛讗 讚专讘讗 讗讻驻讬讬讛 讜讻讜' 诇讙讘讬 讙讘讗讬 爪讚拽讛 讗诇诪讗 讚讘讛讛讜讗 讗讜专讞讗 讛讜讜 讙讘讬谉 讙讘讗讬 爪讚拽讛 讜讚专讘讗 讜讚讗讬 诪住转讘专讗 讚诇讗讜 讚讘专 拽爪讜讘 讛讜讗. 讜诪讗讬 讚讘注讗 转诇诪讜讚讗 讘专讬砖讗 诪讗讬 砖专专讜转讗 诪砖讜诐 讚拽住诇拽讗 讚注转讬谉 砖讗讬谉 讻讜驻讬诐 讗诇讗 讘讚讘专讬诐 讜讻诇 讗讞讚 谞讜转谉 讘专爪讜谞讜 讜讻讬 诪注讬讬谞转 讘讛 砖驻讬专 讛讗讬 住讘专讗 转专讬爪讗 讛讜讗 讚诇讗 讚诪讬 讞讬诇讜拽 诇讙讬讘讜讬 讚讞讬诇讜拽 讗诐 讗讬谞讜 诪转讞诇拽 讻专讗讜讬 谞诪爪讗 讙讜讝诇 诪讝讛 讜谞讜转谉 诇讝讛 讗讘诇 讙讬讘讜讬 讗祝 注诇 驻讬 砖讗讬谞讜 讙讜讘讛 讻专讗讜讬 讗讬谞讜 讙讜讝诇讜 讚诪爪讜转 爪讚拽讛 拽注讘讬讚. 注讚 讻讗谉 诪讛砖讟讛 讛谞讝讻专. 


讻砖讛诐 讙讜讘讬诐. 讻诇讜诪专 诇讞讜诪讛 讜讚诇转讬诐 讜讘专讬讞 诇驻讬 砖讘讞 诪诪讜谉 讛诐 讙讜讘讬诐 讜讗祝 注诇 驻讬 砖讛讜讗 注讜诪讚 专讞讜拽 诪谉 讛讞讜诪讛 讜讗讬谞讜 讬讻讜诇 诇讛砖转诪砖 讘讞讜诪讛 讻讬讜谉 砖讬砖 诇讜 诪诪讜谉 专讘 谞讜转谉 讬讜转专 讗讜 讚讬诇诪讗 诇驻讬 拽专讜讘 讘转讬诐 讛诐 讙讜讘讬诐 讻诇讜诪专 讘转讬诐 砖讬讛谞讜 讘注砖讬讬转 讛讞讜诪讛 砖讬住讙专讜 讘转讬讛诐 讜讬讻讜诇讬诐 诇讛砖转诪砖 讘注讜讘讬 讛讞讜诪讛 注诇讬讛诐 诪讜讟诇 讬讜转专 诇讬转谉 讘讙讬讘讜讬 讛讞讜诪讛 讗祝 注诇 驻讬 砖讬砖 诪讛诐 注砖讬专讬诐 讘注讬专. 专讘讬谞讜 讬讛讜谞转谉 讝"诇.





诪讛专砖"讗 - 讞讬讚讜砖讬 讛诇讻讜转

讘讚"讛 讗讬驻专讗 讻讜' 讚讛讜专诪讬谉 讘谞讜"谉 讻诪讜 讛讜专诪讬谉 讘专 诇讬诇转讗 讻讜' 注讻"诇 讻爪"诇 讜注讬讬谉 专"驻 讛住驻讬谞讛:


讘讚"讛 讬转讬讘 专讘 讬讜住祝 讻讜' 讗诇讗 讻讚驻"讛 讚专讘 讬讜住祝 讚拽讘诇讛 诪砖讜诐 讻讜' 注讻"诇 讻爪"诇:





诪讛专砖"讗 - 讞讬讚讜砖讬 讗讙讚讜转

讚讚专砖 专讘讗 讗谞讬 讞讜诪讛 讝讜 讻"讬 讻讜'. 砖讗祝 讙讝讬专讜转 砖诪讞讚砖讬谉 讛注讻讜"诐 注诇 讻诇诇 讻"讬 讗谞讬 讞讜诪讛 讜注讬拽专 讻讜讜谞转谉 讗讬谞讜 专拽 注诇 讛诪诪讜谉 讜讙讜讘讬谉 讛讻诇 诇驻讬 讛诪诪讜谉 讻诪"砖 讛专讗"砖 讜讻谉 讗诪专 讜砖讚讬 讻诪讙讚诇讜转 讗诇讜 讘转讬 讻谞住讬讜转 讜讘转讬 诪讚专砖讜转 讻讜' 砖讗诐 讞"讜 讘讗讜 讛注讻讜"诐 诇注拽专谉 讗讬谉 讚注转谉 专拽 注诇 诪诪讜谞讬谞讜 讜拽"诇:


转讻讜 讻讜'. 转"讞 砖诪讻转转讬诐 专讙诇讬讛诐 讻讜' 专"诇 讚诪谉 讛讚讬谉 讛诐 驻讟讜专讬诐 诪诪住讬诐 诇诪讗讬 讚转谞谉 讻诪讛 讬讛讗 讘注讬专 讜讬讛讗 讻讗谞砖讬 讛注讬专 诇诪住讬诐 讬"讘 讞讜讚砖 讜讛谞讬 专讘谞谉 诪讻转转讬谉 专讙诇讬讛谉 诪注讬专 讻讜' 讜讗讬谞谉 诪注讻讘讬谉 讘注讬专 讻"讻 讜拽"诇:


讗讬 转谞讜 讻诇讛讜 注转讛 讗拽讘爪诐 讻讜'. 驻专砖"讬 讜讻谉 专讜讘谉 讬讛讬讜 讜讻讜' 注"砖 讚讘拽专讗 讗讬谞讜 诪驻讜专砖 讻讜诇讛讜 讜诇讗 诪讜注讟 讗诇讗 讘住讬驻讗 讚拽专讗 讜讬讞诇讜 诪注讟 讜讙讜' 讗诇讗 讘诪讜注讟 讜拽"诇:


讗讘诇 注"讛 诇讗 讬讻谞住讜 讻讜'. 讗祝 砖讗驻讬诇讜 注谞讬讬 讙讜讬诐 诪驻专谞住讬诐 注诐 注谞讬讬 讬砖专讗诇 讛讻讗 讘砖谞讬 专注讘讜谉 砖讛讬讛 讻诇 讛注讜诇诐 砖专讜讬 讘爪注专 讜讗诪专讬谞谉 驻专拽 拽诪讗 讚转注谞讬转 砖讬砖 诇讗讚诐 诇爪注专 注爪诪讜 注诐 讛爪讘讜专 讜讻诇 讛诪专注讬讘 注爪诪讜 讻讜' 讜讗住讜专 诇讗讚诐 诇砖诪砖 诪讟转讜 讘砖谞讬 专注讘讜谉 讜诇驻讬 砖注"讛 讗讬谞谉 注讜砖讬谉 讻谉 砖讗讜讻诇讬谉 讻讚讬 砖讘注谉 讜讗讬谉 诪爪注专讬谉 讘爪注专 注讜诇诐 讻诪讜 砖注讜砖讬谉 讛转"讞 砖讗讬谉 讗讜讻诇讬谉 讻讚讬 砖讘注谉 讻讚讗诪专讬谞谉 砖诐 诇讻讱 诇讗 专爪讛 诇讬转谉 诇讛诐 讻讚讬 诇讛专注讬讘谉 讜诇爪注专谉 讙"讻 讜讗"诇 驻专谞住谞讬 讻注讜专讘 讜讻讻诇讘 讻讜' 谞拽讟 讗诇讜 砖讙诐 讘转讬讘讛 讛讬讜 讻讜诇诐 讗住讜专讬谉 诇砖诪砖 诪讟注诐 讝讛 砖讛注讜诇诐 讛讬讛 砖专讜讬 讘爪注专 讜讛注讜专讘 讜讛讻诇讘 诇讗 爪注专讜 注爪诪谉 讜砖诪砖讜 诪讟转谉 讘转讬讘讛 讻讚讗诪专讬谞谉 驻专拽 讞诇拽 讜讗注驻"讻 驻专谞住谉 谞讞 讙诐 讗转讛 讗诇 转讞讜砖 诇讝讛 讜转驻专谞住谞讬 讜诪讞诐 砖讙诐 讛讜讗 砖讬诪砖 讘转讬讘讛 诇讗 讛讘讬讗 诇讜 专讗讬讛 砖讗驻砖专 砖讛讜讗 驻专谞住 注爪诪讜 讜注讜讚 砖讛讬讛 谞讞 讞住 注诇 讘谞讜. 讜砖讜讘 专讗讬转讬 讘讘"讬 讬"讚 住讬诪谉 专谞"讘 讘砖诐 讛专讬讟讘"讗 讗讛讱 注讜讘讚讗 砖讛讬讛 诪爪注专 注诇 砖谞转谉 驻转讜 诇注"讛 诪住转讘专讗 讘讻讛"讙 砖讛讬讜 砖谞讬 讘爪讜专转 讜诪讛 砖讛讬讛 讗讜讻诇 注"讛 讬讞住专 诇转"讞 讗讘诇 讘诇讗讜 讻讜' 注"砖 注讻"诇:


讚诇讬讜讛 诇驻诇讙讗 驻专砖"讬 砖诪讞诇 诇讛诐 讛讞爪讬 讜讛拽砖讛 讘诪专讚讻讬 讘砖诐 专"转 讚讛讗 注专拽讜 讛砖讗专 砖讚讬讜讛 讗讻讜讘住 讜诇讗 诪讞诇 诇讜 讻诇讜诐 讜讙专住 专"转 讚诇讬讜讛 讗驻诇讙讗 讻讜' 注讻"诇 注"砖. 讜谞"诇 诇讬讬砖讘 驻专砖"讬 讚讜讚讗讬 讛诪诇讱 诪转讞诇讛 讛讟讬诇 诪住 注诇 讻讜诇诐 讗诇讗 砖专讘讬 驻讟专 讗转 讛转"讞 砖注"讛 讬转谞讜 讙诐 讞诇拽 讛转"讞 诇驻讬 砖讛驻讜专注谞讜转 讘讗讛 诪讛诐 砖讗诇讜诇讬 讛诐 诇讗 讛讟讬诇 讛诪诇讱 讻诇讜诐 注诇 讛转"讞 讜讗驻砖专 砖讗"诇 诪讟注诐 讚诇注讬诇 砖讛转"讞 讗讬谞谉 诪讘谞讬 讛注讬专 讜驻讟讜专讬谉 诪诪住讬谉 讜讗诪专讜 讛诐 讗祝 讗谞讜 谞注砖讛 讻谉 讜注专讜拽讬谞谉 讻讜' 讜注专拽讜 讜砖讗诇 讛诪诇讱 诇诪讛 注专拽讜 讜讛讙讬讚讜 诇讜 讻讬 讗讬谞谉 专讜爪讬谉 诇转转 诪住 讘砖讘讬诇 讛转"讞 讜诪讞诇 诇讛诐 驻诇讙讗 砖讛讜讗 讞诇拽 讛转"讞 讻讬 讻谉 讙诐 讚专讬讜砖 驻讟专 诇讛诐 讻讚讻转讬讘 诪谞讚讛 讘诇讜 讜讛诇讱 讜讙讜' 讜讗驻砖专 砖诇讝讛 讻讜讜谉 诇讜诪专 诇注讬诇 砖讛驻住讜拽 讛讝讛 讬转谞讜 讘诇砖讜谉 转专讙讜诐 谞讗诪专 砖讛讬讗 诪爪讜讛 诇诪诇讱 注讻讜"诐 砖讬驻讟讜专 讗讜转谉 讜讗转讜 讛谞讛讜 驻诇讙讗 讻讜' 讘拽砖讜 砖讬转谞讜 讙诐 讛转"讞 诇讗讜转讜 驻诇讙讗 讘讟注谞讛 砖讛诐 讛驻住讬讚讜 讘砖讘讬诇 讛转"讞 砖讘专讞讜 诪拽爪转谉 讜讗"诇 诇讗 讻讜' 讜砖讚讬讜讛 讗讻讜讘住 讗讜转讜 驻诇讙讗 砖讗讜转讜 讞诇拽 砖注"讛 讞讬讬讘 诇讗 诪讞诇 讻诇诇 注讚 砖注专拽 讙诐 讛讜讗 讜讚讜"拽:





诪讛专"诐

讚"讛 讗讬驻专讗 讛讜专诪讬讝 讜讻讜' 讛讜专诪讬讝 砖诐 诪拽讜诐. 专"诇 砖诐 讛拽讘"讛 讬转讘专讱:


讚"讛 讬转讬讘 专讘 讬讜住祝 讜讻讜' 讜诪讬讛讜 诇讗 爪专讬讻讬 诇讛讻讬 讜讻讜' 专"诇 讗讬谉 讗谞讜 爪专讬讻讬谉 诇驻专砖 讚专讘 讬讜住祝 驻讚讛 讘讛诐 砖讘讜讬讬 注讻讜"诐 讗诇讗 砖讘讜讬讬 讬砖专讗诇 驻讚讛 诪讛谉 讻讚驻讬专砖 讛拽讜谞讟专住 诇拽诪谉 讘转讞诇转 (讘讘讗 讘转专讗 讚祝 讬"讗) 讚拽讘诇讛 专讘 讬讜住祝 诪砖讜诐 砖诇讜诐 诪诇讻讜转 讜讻讬讜谉 砖讗诪专讛 诇讜 诇讬转谉 诇诪爪讜讛 专讘讛 诇讗 讛讬讛 讗驻砖专 诇讞诇拽诐 诇注谞讬讬 注讻讜"诐 讜讻讜' 讻诇 讝讛 驻讬专砖 专砖"讬 诇拽诪谉 讜爪"诇 讚讛转讜住' 住讘讬专讗 诇讛讜 讚讻诪讜 砖诇讗 讛讬讛 讗驻砖专 诇讞诇拽诐 诇注谞讬讬 注讻讜"诐 诪砖讜诐 讙谞讬讘转 讚注转 讛讻讬 谞诪讬 诇讗 讛讬讛 讗驻砖专 诇驻讚讜转 讘讛谉 砖讘讜讬讬 注讻讜"诐 讚讛讜讬 谞诪讬 讙谞讬讘转 讚注转 诪砖讜诐 讚讗讬谉 专讙讬诇讜转 砖讬砖专讗诇 讬驻讚讜 砖讘讜讬讬 注讻讜"诐 讗讘诇 诇拽诪谉 讘注讜讘讚讗 讚专讘讗 砖砖讚专讛 诇驻专谞住 讘讛谉 注谞讬讬诐 讻砖讞诇拽讛 诇注谞讬讬 注讻讜"诐 讗讬谉 讘讝讛 讙谞讬讘转 讚注转 讚讗讬谞讛讜 谞诪讬 讬讚注讬 砖专讙讬诇讬诐 讬砖专讗诇 诇驻专谞住诐 诪砖讗"讻 讘驻讚讬讜谉 砖讘讜讬诐 诇讻讱 讛讬讛 诪讜讻专讞 专讘 讬讜住祝 诇驻讚讜转 讘讛谉 砖讘讜讬讬 讬砖专讗诇 讻谉 谞"诇 砖讬讟转 讛转讜住' 讜讘注谞讬谉 讗讞专 讗"讗 诇讬讬砖讘 讜讚讜"拽:





讞讻诪转 砖诇诪讛

讙诪' 讚诇讗 谞驻拽讬 讘讗讻诇讜讝讗 讗讘诇 谞驻拽讬 讘讗讻诇讜讝讗 专讘谞谉 诇讗讜 讘谞讬 诪讬驻拽 讘讗讻诇讜讝讗 谞讬谞讛讜 讻爪"诇 讜讻谉 讘专砖"讬 讜谞"讘 讛讜讗 讻诪讜 讗讜讻诇住讗 讜驻讬' 讛诪讜谉 注诐 专"诇 砖讗诐 讬讜爪讗讬诐 讛讘注诇讬 讘转讬诐 讘注爪诪谉 讘讛诪讜谉 注诐 讗讬谉 讚专讱 转诇诪讬讚讬 讞讻诪讬诐 砖讬诇讻讜 讘讬谞讬讛谉 注专讜讱:


砖诐 讚讞拽 专讘讬 讬讜谞转谉 讘谉 注诪专诐 讻讜' 讗诪专 诇讬讛 讘谞讬 拽专讬转讛 讗"诇 讻讜'. 诪诪谞讜 诇诪讬诪专讗 讚诇讻诇 诪讬诇讬 讘注讬谞谉 讻讜' 讻爪"诇:


砖诐 诇驻住讬 讛注讬专 讻讜' 谞"讘 驻住讬 讛注讬专 驻讬专讜砖 拽专砖讬 讛注抓 诇讞讝拽 砖注专讬 讛注讬专 讻诪讜 驻住讬 讘讬专讗讜转 注专讜讱 讜专"谞 驻讬专砖 讘拽注讜转 砖住讘讬讘 讛讞讜诪讛:


砖诐 诇驻住讬 讛注讬专 转谞谉 讗诪专 专讘 讗住讬 讗诪专 专讘讬 讬讜讞谞谉 讛讻诇 诇驻住讬 讛注讬专 讜讗驻讬诇讜 诪讬转诪讬 讻讜' 讗诪专 诇讬讛 讗讘讬讬 讛讗 诪讚转谞讬 讻讜' 讻爪"诇:


专砖"讬 讘讚"讛 砖诇砖讬诐 讬讜诐 诇转诪讞讜讬 讻讬讜谉 砖砖讛讛 砖诐 砖诇砖讬诐 讬讜诐 讙讜讘讛 讛讬诪谞讜 讙讘讗讬 讻爪"诇 讜讛住"讚 讜讗讞"讻 诪转讞讬诇 讛讚讘讜专 转诪讞讜讬 诪讗讻诇 诇注谞讬讬诐:


转讜住' 讘讚"讛 讬转讬讘 专讘 讬讜住祝 讻讜' 讚专讘讗 讚拽讘诇讛 诪砖讜诐 砖诇讜诐 诪诇讻讜转 讻讜' 谞"讘 驻讬专讜砖 讜讛讜讗 讛讚讬谉 专讘 讬讜住祝 注讘讬讚 诪砖讜诐 砖诇讜诐 诪诇讻讜转:





专砖"砖

讙诪专讗 讬讻谞住讜 讘注诇讬 诪拽专讗 讘注诇讬 诪砖谞讛 讘注诇讬 讙诪专讗 讻讜'. 诪砖诪注 讚讗驻砖专 砖讬讛讬讜 讘注诇讬 诪砖谞讛 讗讜 讘注诇讬 讙诪专讗 讜诇讗 讘注诇讬 诪拽专讗. 讜讻谉 讻砖讛砖讬讘讜 专讬讘"注 讚诇讗 拽专讗 砖讗诇讛讜 砖讜讘 讗讜诇讬 砖谞讬转. 讜讚诇讗 讻讗讜转谉 砖砖讜驻讻讬谉 讘讜讝 注诇 诪拽爪转 讙讚讜诇讬 讝诪谞讬谞讜 讘砖"住 讜驻讜住拽讬诐 讜讗讬谉 诇讛诐 讬讚 讻"讻 讘诪拽专讗. 讜讘注诇讬 讛诇讻讜转 诪砖诪注 诇讬 讚讛讬讬谞讜 砖砖讜谞讬谉 讛诇讻讜转 驻住讜拽讜转 讻诪讜 驻住拽讬 讛专诪讘"诐 讜砖讜"注 讻讬 讙诐 讘讬诪讬讛诐 讗讜诇讬 讛讬讜 驻住拽讬 讛诇讻讜转 讛诪讜专诐 诪谉 讛诪砖谞讬讜转 讜讘专讬讬转讜转 讻诪讜 讞讜诪专讬 诪转谞讬讬转讗 讘砖讘转 (拽诇"讞):



专砖"讬 讚"讛 诪谞讚讛. 注诇 讗谞砖讬 讻谞讛"讙. 注讬' 讘诪拽专讗 讚诇讗 注诇讬讛诐 谞讗诪专. 讜讘注"讬 讛讙讬' 讻砖注诇讜 讗讻谞讛"讙:



专砖"讬 讚"讛 讻讻诇讘. 诇驻讬 砖讛注讜专讘 讗讻讝专讬 讻讜'. 注讬' 讻转讜讘讜转 (诪"讟 讘) 讜讘驻讬专讜砖讜 砖诐 讚"讛 讗讜讻诪讬:



专砖"讬 讚"讛 诇驻专砖讗. 注讬' 诪讙讬诇讛 (讻"讝) 讘驻讬专讜砖讜 讚"讛 驻专砖讗 讚诪转讗:



转讚"讛 诇讗 砖诇讬讟. 诇诪讬专诪讗 注诇讬讛诐. 讻爪"诇:





讛讙讛讜转 讬注讘"抓

讙诪' 讗讚讗讜专讬讬转讗 讚讻转讬讘 讻讜' - 谞状讘 讛讜讛 诇诪讬诇祝 诪讚讗讜专讬讬转讗 讟驻讬 - 讚讗驻讬' 讗讚诪转 讛讻讛谞讬诐 诇讗 拽谞讛 - 讗诇讗 讚讛转诐 砖讗谞讬 讻讬 讞讜拽 诇讻讛谞讬诐 诪讗转 驻专注讛 讜诇讗 讛讬讛 讬讻讜诇 诇砖谞讜转讜 - 讜诪状诪 讜讚讗讬 诇讻讱 谞讻转讘 讘转讜专讛 诇诇诪讚 讞讜拽 诇讻讛谞讬 讛' 诇转转 诇讞诐 讞拽诐 讜讻讻转讜讘 讘讞讝拽讬讛 [讚讛状讘 诇讗] 讜讬讗诪专 诇转转 诪谞转 讛讻讛谞讬诐 讜讛诇讜讬诐 讜讙讜':


砖诐 讜砖专讬诐 - 爪"诇 砖专讬诐:


转讜住' 讚"讛 讻专讬讗. 专讞讜讘. 谞"讘 专讞讜讘讛 [转专讙讜诪讜] 驻转讬讛 [讚讘专讬诐 讬讙]:





讘谉 讬讛讜讬讚注

"讜职讛值诐 转旨只讻旨讜旨 诇职专址讙职诇侄讱指", 转旨指谞执讬 专址讘 讬讜止住值祝: 讗值诇旨讜旨 转旨址诇职诪执讬讚值讬 讞植讻指诪执讬诐 砖讈侄诪旨职讻址转旨职转执讬谉 专址讙职诇值讬讛侄诐 诪值注执讬专 诇职注执讬专 (讚讘专讬诐 诇讙, 讙). 讬砖 诇讚拽讚拽 讛驻住讜拽 讗讜诪专 诇职专址讙职诇侄讱指 讜讛诪讗诪专 诪驻专砖 注诇 专讙诇讬 讛转诇诪讬讚讬 讞讻诪讬诐.
讜谞专讗讛 诇讬 讘住"讚 讻诇 讗讘专 砖讬注砖讛 讛讗讚诐 讘讜 注讘讜讚讛 诇讛砖诐 讬转讘专讱 讗讜 讗讬讝讛 诪爪讜讛 讬转讬讬讞住 讗讜转讜 讗讘专 诇讛拽讚讜砖 讘专讜讱 讛讜讗 注诇 讚专讱 诪讛 砖讗诪专 诪专谉 讝"诇 讘讗讘拽转 专讜讻诇 注诇 驻住讜拽 讜址讗植谞执讬 谞指住址讻职转执旨讬 诪址诇职讻执旨讬 (转讛诇讬诐 讘, 讜) 驻讬专讜砖 诪诇讱 砖诇讬 讗砖专 注砖讬转讬讜 讜讗砖专 讘专讗转讬讜 讜诇讻谉 专讙诇讬 转诇诪讬讚讬 讞讻诪讬诐 砖注讜砖讬诐 讘讛诐 注讘讜讚讛 诇讛拽讚讜砖 讘专讜讱 讛讜讗 讘注住拽 讛转讜专讛 砖诪讻转转讬谉 讗讜转诐 诪注讬专 诇注讬专 讛讻转讜讘 诪讬讬讞住 讗讜转诐 诇讛拽讚讜砖 讘专讜讱 讛讜讗 讜诇讻谉 讗诪专 诇职专址讙职诇侄讱指 注诇 讚专讱 诪讛 砖讗诪专 讛讻转讜讘 讜址讗植谞执讬 谞指住址讻职转执旨讬 诪址诇职讻执旨讬 讚讗诇讜 讙诐 讻谉 注砖讗诐 讜讘专讗诐 讛拽讚讜砖 讘专讜讱 讛讜讗 诇注讘讜讚转讜.
讜注讜讚 谞专讗讛 诇讬 讘住"讚 讻讬 讛诇讜讞讜转 砖讘讛诐 讛讬转讛 拽讘诇转 讛转讜专讛 讛诐 专讜诪讝讬诐 诇谞爪讞 讜讛讜讚 砖讛诐 住讜讚 专讙诇讬诐 讙诐 注讜讚 讻讬 转讜专讛 砖讘讻转讘 讜转讜专讛 砖讘注诇 驻讛 讛诪讛 谞爪讞 讜讛讜讚 砖讛诐 专讙诇讬诐 讘注砖专 住驻讬专讜转 讜诇讻谉 讚专讬砖 专址讙职诇侄讱指 注诇 讛转讜专讛 砖讛诐 讻讬转转讜 专讙诇诐 讘砖讘讬诇 讛转讜专讛.



"讬执砖旨讉指讗 诪执讚旨址讘旨职专止转侄讬讱指"; 诇执砖旨讉指讗 讜职诇执转旨值谉 讘旨执讚职讘指专指讬讜 砖讈侄诇 诪指拽讜止诐 (讚讘专讬诐 诇讙, 讙). 谞专讗讛 诇讬 讘住"讚 讗诪专讜 专讘讜转讬谞讜 讝"诇 (诪讻讜转 讻讚.) 讗指谞止讻执讬 讜职诇止讗 讬执讛职讬侄讛 诇职讱指 (砖诪讜转 讻, 讘) 诪驻讬 讛讙讘讜专讛 砖诪注谞讜诐, 讜讗诐 讻谉 转讬讘转 讗指谞止讻执讬 谞拽专讗转 讚讘专讬讜 砖诇 诪拽讜诐 讟驻讬 诪砖讗专 讚讘专讜转. 讜讬讚讜注 讚讗诪专讜 专讘讜转讬谞讜 讝"诇 (砖讘转 拽讛.) '讗指谞止讻执讬' 讗诪讬专讛 谞注讬诪讛 讻转讬讘讛 讬讛讬讘讛 讜驻专砖转讬 讘住"讚 讚讗专讘注 讚讘专讬诐 讗诇讜 讛诐 讻谞讙讚 讗专讘注 讞诇拽讬 驻专讚"住 [驻砖讟 专诪讝 讚专砖 住讜讚] 讜讗诪讬专讛 讘诇讞讬砖讛 讻谞讙讚 讞诇拽 讛住讜讚 讜讛讜讗 讬讜讻诇 诇讬砖讗 讜讬转谉 讘讚讘专讬讜 砖诇 诪拽讜诐 专爪讜谞讜 诇讜诪专 讘谞讜讟专拽讜谉 砖诇 讗指谞止讻执讬 讻讜诇讜.
讜诪讛 砖讗诪专 驻住讜拽 讝讛 讘诇砖讜谉 讗专诪讬转 讻讬 讛讞讬爪讜谞讬诐 诪讻讬专讬诐 讘诇砖讜谉 讗专诪讬 讜讻诪讜 砖讗诪专 专讘讬谞讜 讛讗专"讬 讝"诇 讘住讜讚 讛拽讚讬砖, 讜专爪讛 讛拽讚讜砖 讘专讜讱 讛讜讗 砖讬讘讬谞讜 讛砖专讬诐 砖诇 诪注诇讛 讛讚讘专 讛讝讛 砖讛讘讟讬讞 诇讬砖专讗诇.



专址讘旨执讬 驻旨指转址讞 讗讜止爪指专讜止转 讘旨执砖讈职谞值讬 讘旨址爪旨止专侄转, 讜职讗指诪址专: 讬执讻旨指谞职住讜旨 讘旨址注植诇值讬 诪执拽职专指讗, 讘旨址注植诇值讬 诪执砖讈职谞指讛, 讘旨址注植诇值讬 转旨址诇职诪讜旨讚, 讘旨址注植诇值讬 讛址讙旨指讚讜止转. 讛讗 讚诇讗 讗诪专 讚讘专 讗讞讚 讘住转诐 讬执讻旨指谞职住讜旨 讘旨址注植诇值讬 转旨讜止专指讛 讜讛讻诇 讘讻诇诇, 诪驻谞讬 砖专爪讛 诇讛讜讚讬注 砖讘讝讛 讛讘讝讘讜讝 砖诪讘讝讘讝 诇爪讚拽讛 讻讜谞转讜 诇讬讞讚 讗专讘注 讗讜转讬讜转 讛砖诐 讘专讜讱 讛讜讗 讻诪讜 砖谞讗诪专 讜职讛指讬指讛 诪址注植砖值讉讛 讛址爪职旨讚指拽指讛 砖指讈诇讜止诐 (讬砖注讬讛 诇讘, 讬讝) 讜讗专讘注 诪讬谞讬诐 讗诇讜 讛诐 讻谞讙讚 讗专讘注 讗讜转讬讜转 讛砖诐 讘专讜讱 讛讜讗 讜讛诐 专讗砖讬 转讬讘讜转 讗指讚指诐 讜讛讬讬谞讜 讗' 讗讙讚讛, 诪"诐 诪拽专讗 诪砖谞讛, 讜讗讜转 讚' 讘讗诪爪注 讛谞讛 讛讜讗 讘诪讬诇讜讗讜 讚旨侄诇侄转 专诪讝 诇转诇诪讜讚 讻讬 '转诇' 讚旨职讚侄诇侄转 专讗砖 讛转诇诪讜讚 讜讚' 讚旨职讚侄诇侄转 讛讜讗 住讜祝 转诇诪讜讚 讜讘讝讘讜讝 专讘 讝讛 谞讗讛 讜讬讗讛 诇专讘讬谞讜 讛拽讚讜砖 讻讬 讛讜讗 讛讬讛 讘讞讬谞转 讬讜住祝 讛爪讚讬拽 注"讛 讜讻谞讝讻专 讘砖注专 讛讙诇讙讜诇讬诐 讜诇讻谉 讻诇讻诇 讗转 讬砖专讗诇 讘砖谞转 讘爪讜专转 讚讜讙诪转 讬讜住祝 讛爪讚讬拽 注"讛 讗砖专 讻诇讻诇 讗转 讗讞讬讜 讜讗转 讘讬转 讗讘讬讜 讘砖谞讜转 讛专注讘 讘诪爪专讬诐.



驻旨址专职谞职住值谞执讬 讻旨职讻侄诇侄讘. 谞专讗讛 诇讬 讘住"讚 专诪讝 诇讜 讘讝讛 讚讛讻诇讘讬诐 讘砖讘讬诇 砖注砖讜 讟讜讘讛 诇讬砖专讗诇 讘讬爪讬讗转诐 诪诪爪专讬诐 砖诇讗 谞讘讞讜 讚讻转讬讘 讜旨诇职讻止诇 讘职旨谞值讬 讬执砖职讉专指讗值诇 诇止讗 讬侄讞直专址抓 讻侄旨诇侄讘 诇职砖止讈谞讜止 (砖诪讜转 讬讗, 讝) 谞转谉 诇讛诐 砖讻专 砖爪讜讛 注诇 讛谞讘讬诇讛 诇址讻侄旨诇侄讘 转址旨砖职讈诇执讻讜旨谉 讗止转讜止 (砖诪讜转 讻讘, 诇) 讜讻诪讜 砖讗诪专讜 专讘讜转讬谞讜 讝"诇 (诪讻讬诇转讗 诪砖驻讟讬诐 驻专砖讛 讻) 讜讙诐 注诪讬 讗专爪讜转 讗祝 注诇 驻讬 砖讗讬谞诐 专讗讜讬讬诐 专讗讜讬 砖讬驻专谞住诐 讘砖讘讬诇 砖诪讙讬注 诪讛诐 讟讜讘讛 诇讬砖专讗诇 讘拽讘诇转 讛转驻讬诇讜转 讻诪讜 砖讗诪专讜 专讘讜转讬谞讜 讝"诇 (讻专讬转讜转 讜:) 讻诇 转驻诇讛 砖讗讬谉 讘讛 诪驻讜砖注讬 讬砖专讗诇 讗讬谞讛 诪拽讜讘诇转, 砖讛讜讗 讻讚讜讙诪转 讛讞诇讘谞讛 砖专讬讞讛 专注 讜诪谞讗讛 讛讻转讜讘 注诐 住诪诪谞讬 讛拽讟讜专转.
讗讜 讬讜讘谉 砖讗诪专 诇讜 驻旨址专职谞职住值谞执讬 讻旨职讻侄诇侄讘 讻诇讜诪专 讚讘专 诪讜注讟 讻诪讜 砖讗诪专讜 注诇 讛讻诇讘 '诪砖讞 讗讜讚谞讬讛 讜讞讜讟专讗 讗讘转专讬讛' (砖讘转 拽谞讛:). 讗讜 讬讜讘谉 讘住"讚 讚讛讻诇讘 注砖讛 讛拽讚讜砖 讘专讜讱 讛讜讗 讟讜讘讛 注诪讜 讚诪砖讛讛 讗讻讬诇转讜 讘诪注讬讜 砖诇砖讛 讬诪讬诐 讜讻谞讝讻专 讘讙诪专讗  (砖讘转 拽谞讛:) 讜讛谞讛 诪爪讬谞讜 诪讬谉 诪讗讻诇 讛专讗讜讬 诇讗讚诐 砖砖讜讛讗 讘讘谞讬 诪注讬诐 讛专讘讛 讜讗讬谞讜 诪转注讻诇 讜注诇 讬讚讬 讻讱 讬住驻讬拽 诇讗讚诐 讛讗讜讻诇 讗讜转讜 讘注讚 讘' 讜讙' 住注讜讚讜转 讜讻诪讜 砖讗诪专讜 讘讙诪专讗 讚谞讚专讬诐 (谞讚专讬诐 诪讟:) 讚讗诪专 诇讜 专讘讬 讬讛讜讚讛 诇专讘讬 砖诪注讜谉 讗诪讗讬 诇讗 讗讻讬诇 诪专 诪讗讜转诐 讻诇讜住驻讬讬谉? 讗诪专 诇讜 诪驻谞讬 砖讗讬谉 讬讜爪讗讬诐 诪谉 讘谞讬 诪注讬诐. 讗诪专 诇讜 专讘讬 讬讛讜讚讛 讻诇 砖讻谉 砖谞住诪讜讱 注诇讬讛诐 诇诪讞专 注讬讬谉 砖诐. 讜讻谉 讻讗谉 专诪讝 诇讜 砖讬转谉 诇讜 诪讗讻诇 拽砖讛 砖讗讬谞讜 诪转注讻诇 砖讬讜注讬诇 诇讜 诇砖讛讜转 讘诪注讬讜 讻讟讘注 讛讻诇讘 讘讗讻讬诇转讜.



驻旨址专职谞职住值谞执讬 讻旨指注讜止专值讘. 谞专讗讛 诇讬 讻讜谞转讜 讘讝讛 讻讬 讻转讜讘 讘住驻专 转讜诇讚讜转 讛讟讘注 讚讛注讜专讘 诪爪讜讬 讘讻诇 讛讗专爪讜转 讗讱 讘讻诇 诪拽讜诐 砖讘转讜 讬讛讬讛 诇砖谞讬谞讛 讜诇拽诇诇讛 讜讬转谞讜 讗讜转讜 诇讘谉 讘诇讬注诇 讜专注 诪注诇诇讬诐 讜专讘讬诐 讗讜诪专讬诐 讗讬谉 讚讘专 讟讜讘 谞诪爪讗 讘讜, 讜讙诐 讘讞讻诪转 诇讘讜 讬砖讬诪讜 转驻诇讛 讻诇 讗讬砖 讬讚讘专 注诇讬讜 转讜注讛 讜诇讗 讬砖 诪诇讬抓 讗讞讚 诪谞讬 讗诇祝 诇讛讙讬讚 讬砖专讜, 讙诐 讟讘注讜 诇讛讬讜转 讞诪讚谉 诇讞诪讜讚 讻住祝 讜讝讛讘 讜讻诇讬 讬拽专, 讙诐 讬讙谞讘诐 讜讬砖讬诐 讘拽讬谞讜 讜讻讗砖专 讛讗专讬讱 讘讝讛 注讬讬谉 砖诐.
讜诇讻谉 讛讝讻讬专 诪讬谉 讝讛 讛专注 讜讛谞诪讗住 诇讜诪专 讗祝 注诇 驻讬 砖注诪讬 讗专爪讜转 砖讛讬讜 讘讝诪谉 讛诪砖谞讛 讛诐 专注讬诐 讜讞讟讗讬诐 注诐 讻诇 讝讛 转砖讜讛 讗讜转诐 讻旨指注讜止专值讘 砖讛讜讗 专注 讘诇讬注诇 讜注诐 讻诇 讝讛 讛拽讚讜砖 讘专讜讱 讛讜讗 诪讝诪讬谉 诇讜 驻专谞住转讜. 讗讬 谞诪讬 讗诪专 诇讜 讻旨指注讜止专值讘 专爪讜谞讜 诇讜诪专 转转谉 诇讬 驻住讜诇转 砖诇 诪讗讻诇 讻注讜专讘 讝讛 砖讛讜讗 谞讝讜谉 诪谉 讛驻住讜诇转.



讗讜止讬 诇执讬 砖讈侄谞旨指转址转旨执讬 驻旨执转旨执讬 诇职注址诐志讛指讗指专侄抓. 拽砖讗 讜讛诇讗 讘转讞诇讛 讛住讻讬诐 砖诇讗 诇驻专谞住讜 讘砖讘讬诇 砖讛讜讗 注诐 讛讗专抓 讜讗讞专 砖讗诪专 诇讜 '驻旨址专职谞职住值谞执讬 讻旨职讻侄诇侄讘 驻旨址专职谞职住值谞执讬 讻旨指注讜止专值讘' 讛住讻讬诐 诇驻专谞住讜 讜驻专谞住讜. 讜诇诪讛 讗讞专 砖驻专谞住讜 讜讬爪讗 讞讝专 讘讜 讜讗诪专 讗讜止讬 讜诪注讬拽专讗 诪讗讬 住讘专 讜诇讘住讜祝 诪讗讬 住讘专?
讜谞专讗讛 诇讬 诇讗 谞转讞专讟 注诇 讗砖专 驻专谞住讜 讗诇讗 谞转讞专讟 注诇 讗砖专 谞转谉 诇讜 讛驻转 讜讛诇讱 诇讜 讻讬 讗诪专 讻讬讜谉 砖讛讜讗 注诐 讛讗专抓 讜讚讗讬 讬讗讻诇 讘诇讗 谞讟讬诇转 讬讚讬讬诐 讜讘诇讗 讘专讻讛 讜讛讬讛 爪专讬讱 砖诇讗 讗转谉 诇讜 讛驻转 讜讬诇讱 讗诇讗 讬讗讻讬诇讛讜 讛驻转 讘讘讬转讜 讻讚讬 砖讬讟讜诇 讬讚讬讜 讜讬讘专讱 讘驻谞讬讜 讜诇讝讛 讗诪专 讗讜止讬 '砖讈侄谞旨指转址转旨执讬' 驻旨执转旨执讬 诇职注址诐志讛指讗指专侄抓 '谞旨指转址转旨执讬' 讚讬讬拽讗 讻诇讜诪专 谞转转讬 诇讜 讜诇讗 讛讗讻诇转讬讜 讘讘讬转讬 讗转 讛驻转 讗诇讗 谞转转讬讜 诇讜 讜注诇 讬讚讬 讻讱 讛讜诇讬讻讜 注诪讜 诇讘讬转讜. 讗讬 谞诪讬 讗诪专 讗讜止讬 砖讈侄谞旨指转址转旨执讬 '驻旨执转旨执讬' 讜诇讗 谞转转讬 诇讜 诪讗讻诇 讗讞专 讗讜 诪注讜转 讻讬 讘驻转 讗讬讻讗 转专讬 讗讬住讜专 砖讬讗讻诇 讘诇讗 谞讟讬诇转 讬讚讬讬诐 讜讘诇讗 讘专讻转 讛诪讝讜谉.



讗值讬谉 驻旨讜旨专职注指谞讜旨转 讘旨指讗指讛 诇指注讜止诇指诐 讗侄诇旨指讗 讘旨执砖讈职讘执讬诇 注址诪旨值讬志讛指讗指专侄抓. 谞专讗讛 诇讬 讘住"讚 讻讬 讛讞讻诐 讘注诇 转讜专讛 讬砖 诇讜 转讜讗专 注指谞指讜 讚讛诪转讙讗讛 讞讻诪转讜 诪住转诇拽转 诪诪谞讜 讜讗讬谉 讝讜讻讛 诇讞讻诪讛 讗诇讗 讘砖讘讬诇 注谞讜讛 (驻住讞讬诐 住讜:) 讙诐 讘转讜专讛 讻转讬讘 (诪砖诇讬 讛, 讬讟) '讗址讬侄旨诇侄转 讗植讛指讘执讬诐 讜职讬址注植诇址转 讞值谉' 砖诪注诇讛 讛谉 注诇 诇讜诪讚讬讛 (注专讜讘讬谉 谞讚:).
讜讘讝讛 驻专砖转讬 讘住"讚 讘值旨谉 驻止旨专指转 讬讜止住值祝 讘值旨谉 驻止旨专指转 注植诇值讬 注指讬执谉 (讘专讗砖讬转 诪讟, 讻讘) 驻止旨专指转 专爪讜谞讜 诇讜诪专 讞值谉 讻诪讜 砖驻讬专砖 专砖"讬 讝"诇 诇砖讜谉 讗址驻旨执专职讬讜止谉 谞址诪职讟值讬讛旨 诇职专址讘旨执讬 砖讈执诪职注讜止谉 (讘讘讗 诪爪讬注讗 拽讬讟.), 讜转诇诪讬讚 讞讻诐 谞拽专讗 讬讜止住值祝 讚讻转讬讘 讬执砖职讈诪址注 讞指讻指诐 讜职讬讜止住侄祝 诇侄拽址讞 (诪砖诇讬 讗, 讛) 讻讬 转诇诪讬讚讬 讞讻诪讬诐 讻诇 讝诪谉 砖诪讝拽讬谞讬谉 讚注转谉 诪转讜住驻转 注诇讬讛诐 (诪砖谞讛 拽谞讬诐 讙, 讜), 讜职注址讬执谉 专诪讝 诇转讜专讛 砖讬砖 讘讛 砖讘注讬诐 驻谞讬诐 讻诪谞讬谉 讗讜转 注讬"谉. 讜讝讛讜 砖谞讗诪专 讘值旨谉 驻止旨专指转 讻诇讜诪专 讞值谉 讬讜止住值祝 讝讛 讛转诇诪讬讚 讞讻诐 讜讬讛讬讛 讘值旨谉 驻止旨专指转 讘注诇 讞谉 注植诇值讬 注指讬执谉 讘注讘讜专 讛转讜专讛 砖诪注诇讛 讞谉 注诇 诇讜诪讚讬讛.
讜谞诪爪讗 讗爪诇 讘注诇讬 转讜专讛 讬砖 驻止旨专指转 讜讬砖 注指谞指讜 讜诇讻谉 注诪讬 讗专爪讜转 砖诪讗住讜 讘转讜专讛 讬讘讜讗讜 讗爪诇诐 讗讜转讬讜转 注指谞指讜 讘转讜讱 讗讜转讬讜转 驻止旨专指转 讜讬讛讬讛 讗爪诇诐 爪讬专讜祝 驻旨讜旨专职注指谞讜旨转 讜诇讝讛 讗诪专 讗值讬谉 驻旨讜旨专职注指谞讜旨转 讘旨指讗指讛 诇指注讜止诇指诐 讗侄诇旨指讗 讘旨执砖讈职讘执讬诇 注址诪旨值讬志讛指讗指专侄抓 讗讘诇 讗爪诇 讘注诇讬 转讜专讛 讛诐 驻止旨专指转 讜职注指谞指讜 砖讬转讘讟诇 爪专讜祝 砖诇 驻旨讜旨专职注指谞讜旨转 讜讙讘专 讬砖专讗诇.



讗指诪职专讜旨 诇值讬讛旨: 注址专讜旨拽执讬谞指谉. 讗指诪址专 诇职讛讜旨: 注植专讜止拽讜旨. 谞专讗讛 诇讬 诪讗讞专 讚驻讜专注谞讜转 讘讗讛 讘注讘讜专诐 注诇 讗砖专 诇讗 诇诪讚讜 转讜专讛 诇讻谉 讗诪专 诇讜 注植专讜止拽讜旨 讚讗诪专讜 专讘讜转讬谞讜 讝"诇 (住谞讛讚专讬谉 诇讝:) 讙诇讜转 诪讻驻专转 注讜谉, 讜讛讜注讬诇 砖讛诪诇讱 诪讞诇 讛讞爪讬 讻谞讙讚 讗讜转诐 砖讙诇讜 讜讗讞专 砖讘讗讜 讞爪讬 讛砖谞讬讛 诇驻谞讬 专讘讬 讜讙诐 讛讻讜讘住 注诪讛诐 讜谞转谉 诇讛诐 注爪讛 诇讘专讜讞 讻讚讬 砖讛讙诇讜转 诪讻驻专转 注讜谉 讜讻谉 注砖讜 讜专拽 讗讜转讜 讻讜讘住 诇讗 讙诇讛 砖讛讞砖讬讘 注爪诪讜 讻转诇诪讬讚 讞讻诐 砖讗讬谉 爪专讬讻讬谉 诇讘专讜讞, 诇讻讱 讗讜转诐 砖讘专讞讜 谞讬爪讜诇讜 讜讛讜讟诇 讻诇 讛讞讜讘 注诇 讛讻讜讘住 讜讻讗砖专 讙诐 讛讜讗 讘专讞 谞诪讞诇 讛讻诇.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪专讗 讛诪讜讚专 讛谞讗讛 诪讗谞砖讬 讛注讬专. 注讬讬谉 讘专"谉 谞讚专讬诐 讚祝 驻讙 注"讘 讚"讛 专"谞 讗诪专:


砖诐 讚专讘谞谉 诇"爪 谞讟讬专讜转讗. 注讬' 专讘讬谞讜 讬讜谞讛 驻"讗 讚讘专讻讜转 讚祝 讚 注"讘 讚"讛 砖谞讗诪专:





讞讬讚讜砖讬 讞转"住

诪谞讚讛 讘诇讜 讜讛诇讱 讜讻讜' 讬诇"讚 诪谞"诇 讚讚讬谞讗 讛讻讬 讚诇诪讗 诪讞住讚讬 讻讜专砖 讛讻讬 讛讜讛. 讜讘讗诪转 讛专诪讘"诐 诇讗 诪讬讬转讬 诪讛讗讬 拽专讗 讗注驻"讬 砖讛讜讗 驻砖讜讟 讬讜转专 诪拽专讗 讚讙诐 讻讬 讬转谞讜 讘讙讜讬' 讜注讬' 诇讞"诪 讜谞"诇 讻讬讜谉 砖讻讜专砖 讻诇 诪讛 砖注砖讛 讛讬' 注"讬 讛砖转讚诇讜转讜 砖诇 注讝专讗 讗"讻 讛讬' 诪讞讜讬讬讘讬' 诇讬转谉 讞诇拽诐 诇讛爪讬讘讜专 讻诪"砖 专讘讬谞讜 砖诪讞讛 讚诪讬讬转讬 讛专讗"砖 讘讘"拽 拽讬"讜 注讬讬"砖 讛讬讟讬讘 讜诪讚诇讗 讛讝讻讬专 讘拽专讗 砖谞转谞讜 讞诇拽诐 诇讛爪讘讜专 砖"诪 讚讬谞讗 讛讜讗 砖诇讗 讬转谞讜 转"讞 讗讜 注讜住拽讬' 讘讘谞讬谉 讘讛诪"拽 诇讛转讜住驻讜转 讜诪讻"砖 注讜住拽讬 转讜专讛 讚注讚讜驻讬 讻诪讘讜讗专 住驻"拽 讚诪讙讬诇讛. 讜讛讗"砖 讚诪讬讬转讬 注诇讛 讛讗 讚讗专"讬 诪谞讚讛 讝讛 诪谞讜转 讛诪诇讱 讚诇讗 谞讬诪讗 讚讛转诐 讙诇讙讜诇转 讛讜讛 讚讗讬谞讜 注诇 讻诇诇 讛爪讬讘讜专 讗诇讗 讗拽专拽驻转讗 讚讻诇 讙讘专讗 讜讘讛讗 诇"讗 专讘讬谞讜 砖诪讞讛 讜诪砖讜"讛 诇讗 谞转谞讜 讞诇拽诐 讘爪讬讘讜专 诪砖讜"讛 诪讬讬转讬 诪谞讚讛 讝讜 诪谞讜转 讛诪诇讱 讜讘诇讜 讝讛 讙诇讙讜诇转讗 讗"讻 注讻"驻 讘诪谞转 讛诪诇讱 讛"诇 诇讬转谉 讞诇拽诐 诇爪讬讘讜专 讜讗"砖 讜拽"诇 讚注讚 讻讗谉 诇讗 拽驻讟专讜 专讘谞谉 讗诇讗 诪诪住 讜讞讜诪讛 砖讛诐 诪爪讚 讙诇讜转 讬砖专讗诇 讜讻讚诪砖诪注 诪拽专讗 讻诇 拽讚讜砖讬讜 讘讬讚讬讱 讗讘诇 砖诪讬专讛 讻讚专讱 砖诪诇讻讜转 谞砖诪专讬诐 诪诪诇讻讬讜转 讗讞专讬诐 讙诐 转"讞 讞讬讬讘 讻讚诪讜讻讞 诪诪专讚讻讬 讚诪讬讬转讬 诪讬专讜砖诇诪讬 讜砖讬专讬 诇讬砖讻讛 注讬讬"砖 讜拽砖讛 讛专讬 转"讞 谞讜转谞讬诐 诪讞爪转 讛砖拽诇 讗注"讻 讞讜诪讜转 讛注讬专 诪诪诇讞诪转 诪诇讻讬讜转 讙诐 转"讞 讞讬讬讘诐 讜讻谉 诪砖诪注 诪诇砖讜谉 驻讬专砖"讬 讚"讛 专诪讗 讚砖讜专讗 讜讻讜' 讜拽"诇:


专讘谞谉 诇讗讜 讘谞讬 诪讬驻拽 讘讗讜讻诇讝讗 谞讬谞讛讜. [诪讛 砖谞讜讙讬注 诇讻讗谉 注讬讬' 诇讬拽讜讟讬 砖讜"转 讞转"住 住讬' 讻"讟 讚"讛 讜注"讚]:


驻专谞住讬谞讜 讻讻诇讘 讜讻注讜专讘. 驻讬' 讗注"讙 砖诇讗 拽专讗 讜诇讗 砖谞讛 诪"诪 讗诐 驻注诐 讗讞转 讛讞讝讬拽 诇讜诪讚讬 转讜专讛 讛专讬 讛讜讗 讻注讜专讘 砖讝讻讛 注诇 砖驻专谞住 讗诇讬' 讜注驻讬专砖"讬 讘讞讜诪砖 驻' 谞讞 讗驻住讬拽 讬爪讗 讜砖讜讘 注讚 讬讘讜砖转 讛诪讬诐 讜讗驻讬' 诪讬 砖诇讗 讛讞讝讬拽 转"讞 诪注讜诇诐 专拽 诇讗 讛专注 诇讜 诪注讜诇诐 讻讚专讻讬 注"讛 讚诪讘讝讜 专讘谞谉 讜诪爪注专讜 诇讛讜 讻讚讗讬' 讘谞讚专讬诐 讘注讜讘讚讗 讚讻讜讘住 讚砖讻讬讞讬 讚诪爪注专讬 专讘谞谉 讗诐 讝讛 诇讗 爪讬注专 专讘谞谉 专讗讜讬 诇讛讬讟讬讘 注诪讜 讻讻诇讘 砖讝讻讜 注诇 诇讗 讬讞专抓 讻诇讘 诇砖讜谞讜 讻诪讘讜讗专 讘驻住讜拽 诇讻诇讘 转砖诇讬讻讜谉 讗讜转讜. 讜讗"讻 讛讬' 专讗讜讬 诇讛拽讚讬诐 注讜专讘 诇讻诇讘 讚讛砖转讗 讛讜讛 讝讜 讜讗爪"诇 讝讜 讗诇讗 讘拽专讗 谞讜转谉 诇讘讛诪讛 诇讞诪讛 讛拽讚讬诐 讻诇讘 讻诪"砖 转讜住' 讚"讛 讻讻诇讘 注"讻 讙诐 讛讜讗 讛拽讚讬诐 讻诇讘 诇注讜专讘:


砖讚讬讜讛讜 讗讻讜讘住 讜讻讜' 讛谞讛 讛住讻讬诪讜 讛驻讜住拽讬' 讚讜拽讗 诪讬 砖转讜专转讜 讗讜诪谞转讜 讗讘诇 砖讗专讬 诇讜诪讚讬诐 爪专讬讻讬' 诇讬砖讗 讘注讜诇 注讬讬' 砖注讬"讚 讜讞"诪 讜爪诇"注 讗讬 注专拽 讻讜讘住 讜讛砖讗讬专 讗讞专讬讜 讗讜转讜 砖讗讬谉 转讜专转诐 讗讜诪谞转诐 讜注讚讬讬谉 诇讗 驻拽注 讚诪讬 讻诇讬诇讗 讗讬 讬讗诪专 专讘讬 讗讬谉 驻讜专注谞讬' 讘讗讛 讗诇讗 讘砖讘讬诇 诇讜诪讚讬 转讜专讛 砖讗讬谉 转讜专转诐 讗讜诪谞转诐 讗讜 谞讬诪讗 谞讛讬 讗讬 讗讬讻讗 注"讛 讗注"讙 讚驻讟讜专讬' 讛转"讞 讗讬谉 驻讜讟专讬' 讗讜转谉 讛诇讜诪讚讬' 讗讘诇 讻砖诇讬讻讗 注"讛 讜讗驻"讛 讙讜讝专 讛诪诇讻讜转 讬转谞讜 讻讜诇诐 讘砖讜讛 讻讬讜谉 讚诇讗 砖讬讬讱 讗讬谉 驻讜专注谞讬' 讘讗讛 讗诇讗 讘砖讘讬诇 讗诇讜 讜爪"注:


砖讚专讬' 讗专谞拽讜 讚讚讬谞专讬 拽诪讬 讚专讘 讬讜住祝. 讻' 转讜住' 讚"讛 讬转讬讘 讜讻讜' 讚爪讚拽讛 讗讬谉 诪拽讘诇讬' 诪砖讜诐 讘讬讘讜砖 拽爪讬专讛 讜砖专讙讗 诇讘讬 讻谞讬砖转讗 诪拽讘诇讬谉 讚讛讜讛 讻诪讜 拽专讘谉 谞讚讘讛 砖讗讬谞讜 诪讻驻专 讜讻诪"砖 讘讛讙"讗 讘驻专拽讬谉 讜诪"诪 诇讘谞讬谉 讘讛"讻 讗讬谉 诪拽讘诇讬谉 讚诇讗 讜诇讻诐 讜诇谞讜 诇讘谞讜转. 讜讘诪讜诪专 讻' 诪讙"讗 住讬' 拽谞"讚 住拽讬"讞 驻诇讜讙转转 诪讛专讬"讜 讜住"讞 讚诪讛专讬"讜 诪讚诪讛 谞专 诇讘讛"讻 讚拽专讘谉 讚诪诪注讟讬' 诪讻诐 诇讛讜爪讬讗 讗转 讛诪讜诪专 讜住"讞 诇讗 诪讚诪讬 诇讬' 诇讛讗 讜讻谉 讛住讻诪转 诪讙"讗. 讗讘诇 爪讚拽讛 讘讜讚讗讬 诪拽讘诇讬' 诪诪谞讜 讚讗注驻"讬 砖讞讟讗 讬砖专讗诇 讛讜讗 讜诇讗 砖讬讬讱 讘讬' 讘讬讘讜砖 拽爪讬专讛 转砖讘专谞讛:





驻转讞 注讬谞讬诐

讗诪专 诪砖讛 诇驻谞讬 讛拽讘"讛 专讘砖"注 讗驻讬诇讜 讘砖注讛 砖讗转讛 诪讞讘讘 注诪讬诐 讜讻讜'. 讗驻砖专 诇驻专砖 讚讬讚讜注 讚住讬讘转 讻诇 讛砖注讘讜讚 讜讛讙诇讜转 讛讜讗 诇讘专专 谞讬爪讜爪讬 讛拽讚讜砖讛 讜讝"砖 讗驻讬诇讜 讘砖注讛 砖讗转讛 诪讞讘讘 注诪讬诐 砖砖讜诇讟讬诐 注诇 讬砖专讗诇 讜讻讜谞转讱 讛讜讗 诇讘专专 谞讬爪讜爪讜转 讛拽讚讜砖讛 讜诇讛驻专讬讚 讛讝讜讛诪讗 讞诇拽 讛专注. 转驻诇讛 诇诪砖讛 讻诇 拽讚讜砖讬讜 专讘谞谉 讘讬讚讱 砖诇讗 讬讛讬讜 诇诪住 诇讛驻专讬讚 讛专注 讜诇讘专专 讛讟讜讘. 讜讻讬 转讬诪讗 讻讬爪讚 讬转讜拽谞讜 讛讞讻诪讬诐 诇驻讬 讘讞讬谞转诐 诇讝"讗 讜讛诐 转讜讻讜 诇专讙诇讬讱 砖诪讻转转讬诐 专讙诇讬讛诐 诪注讬专 诇注讬专 讜讻讜' 讜讘讝讛 谞转拽谞讬诐 讜讗讬转 讘专讬专"讛 讘讚专讘谞谉 诇讘专专 谞讬爪讜爪讬 讛拽讚讜砖讛 讜诇讛驻专讬讚 讞诇拽 讛专注. 讜讗诐 谞驻砖讱 诇讜诪专 诪讛 谞砖转谞讜 专讘谞谉 讛讜讗讬诇 讜讙诐 讛诐 爪专讬讻讬诐 转拽讜谉 诇讝讛 讬砖谞讜 讘谞讜转谉 讟注诐 讬砖讗 诪讚讘专讜转讬讱 砖谞讜砖讗讬诐 注讜诇 讛转讜专讛 讜讚讬谉 讛讜讗 砖诇讗 讬砖转注讘讚讜 注诇 讚专讱 砖讘讟 诇讜讬 讚诇讗 谞砖转注讘讚讜 诇驻讬 砖注转讬讚讬谉 诇砖讗转 讛讗专讜谉:
讗"谞 讗驻砖专 讘诪"砖 讘住驻专 讚专讜砖 砖诪讜讗诇 驻专砖转 诇讱 诇讱 讚讬砖专讗诇 诪砖讜注讘讚讬诐 转讞转 注砖讜 诇讻讘讚讜 诇拽讬讬诐 讜讗转 讗诪讱 诇专讘讜转 讗讞讬讱 讛讙讚讜诇 诪砖讗"讻 讻砖注讜住拽讬诐 讘转讜专讛 讗讝 诪讞诪转 讛转讜专讛 讬砖专讗诇 讞砖讜讘讬诐 讬讜转专 讜讗讝 讚专砖讬谞谉 讗转 讛' 讗诇讛讬讱 转讬专讗 诇专讘讜转 转"讞 讜讗讬谞谉 讞讬讬讘讬诐 诇讻讘讚讜 注讻"诇. 讜讛专讗"砖 讘转砖讜讘讛 讻诇诇 讟"讜 住讬诪谉 讝' 讻转讘 讚讗讞 讙讚讜诇 砖讞讬专祝 讜讘讬讝讛 讗讞讬讜 讛拽讟谉 讜讛讜讗 转"讞 讜谞讚讛讜 讛拽讟谉 讬驻讛 注砖讛 砖谞讚讛讜 讚讻讬讜谉 讚讗讬谞讜 谞讜砖讗 驻谞讬诐 讘转讜专讛 讗讬谞讜 注讜砖讛 诪注砖讛 注诪讱 讜诪谉 讛讚讬谉 讗讬谞讜 讞讬讬讘 诇讻讘讚讜. 讜讗驻砖专 砖讝"砖 讗祝 讘砖注讛 砖讗转讛 诪讞讘讘 讗"讛 讚讛讬讬谞讜 讚讛诪讜谉 讬砖专讗诇 谞转讞讬讬讘讜 诇讛砖转注讘讚 诇注砖讜 砖讛讜讗 讗讞 讛讙讚讜诇. 讬讛讬讜 讻诇 拽讚讜砖讬讜 讘讬讚讱 讛转"讞 砖讛诐 诪讻转转讬诐 专讙诇讬讛诐 讜讻讜' 讚讗讬谞诐 讞讬讬讘讬诐 讘讻讘讜讚 注砖讜 注诐 讛讬讜转讜 砖讗讜诪专 砖讛讜讗 讗讞 讛讙讚讜诇 砖讛专讬 讗讬谞讜 注讜砖讛 诪注砖讛 注诪讱 讜讗讚专讘讗 讗"讛 讞讬讬讘讬诐 诇讻讘讚诐 诪讟注诐 讬砖讗 诪讚讘专讜转讬讱 讜讻讜':


专讘讬 驻转讞 讗讜爪专讜转 讘砖谞讬 讘爪讜专转 讜讻讜' 讗讘诇 注"讛 讗诇 讬讻谞住讜. 注诪"砖 诪专谉 讘讘"讬 讬"讚 住讬诪谉 专谞"讗 诪砖诐 讛专讬讟讘"讗 讜注诪"砖 讘拽讜谞讟专住 讞住讚讬 讗讘讜转 驻"讗 讘诪砖谞转 讬讛讬 讘讬转讱 驻转讜讞 诇专讜讞讛 讜讻讜' 讘住"讚:


驻专谞住谞讬 讻讻诇讘. 驻专砖"讬 砖诪讝讜谞讜转讬讜 诪讜注讟讬谉 讜诪砖讛讗 讗讻讬诇转讜 讘诪注讬讜 讙' 讬诪讬诐 讜讻转讘讜 讛转讜住' 谞讜转谉 诇讘讛诪讛 诇讞诪讛 讘讛诪讛 讙讬诪讟专讬讗 讻诇讘. 讜讗驻砖专 讚讛讻讜谞讛 谞讜转谉 诇讘讛诪讛 诇讞诪讛 谞讜转谉 讘注讬谉 讬驻讛 诇讘讛诪讛 砖讛讜讗 讛讻诇讘 诇讘讛诪讛 诇讞诪讛 讚讬讬拽讗 砖讛讜讗 讛拽爪讜讘 砖讛讜讗 诪讜注讟 讗讱 讻转讬讘 讘讬讛 谞转讬谞讛 砖讛讟讬讘 诇讜 讚诪砖讛讗 讗讻讬诇转讜 讘诪注讬讜 讙' 讬诪讬诐. 讜谞诪爪讗 讚讛诪讜注讟 注讜诇讛 诇讜 诇诪专讜讘讛. 讗"谞 讗驻砖专 讻讜谞转 讛讻转讜讘 讚讗诐 讗讬谞谉 讝讻讗讬谉 讛拽讘"讛 谞讜转谉 讛诪讟专 讘砖讘讬诇 讛讘讛诪讜转 讻诪"砖 诇讗诇讻住谞讚专讜住 讜讝"砖 讛诪讻住讛 砖诪讬诐 讘注讘讬诐 讜讻讜' 讜讗祝 砖讗讬谞谉 讻讚讗讬谉 谞讜转谉 诇讘讛诪讛 讘砖讘讬诇 讛讘讛诪讛 诇讞诪讛 注讬"讝 讝讜讻讬诐 讘谞讬 讗讚诐 砖讗讬谞诐 专讗讜讬诐 讻诪"砖 讘讜讬拽专讗 专讘讛 驻专砖讛 讻"讝 砖讗诪专讜 诇讗诇讻住谞讚专讜住:


驻专谞住谞讬 讻注讜专讘. 驻讬专讜砖 讗祝 砖讛注讜专讘 讗讻讝专讬 注诇 讘谞讬讜 讜讛讬讛 专讗讜讬 砖诇讗 诇专讞诐 注诇讬讜 讻砖诐 砖讛讜讗 讗讬谞讜 诪专讞诐 注诇 讘谞讬讜 讗驻"讛 诪专讜讘 专讞诪讬讜 讬转讘专讱 讝谞讜 讜诪驻专谞住讜 讜讗祝 讗谞讬 砖讗谞讬 注诐 讛讗专抓 讜讙专诪转讬 诇注爪诪讬 讜讗驻砖专 讙诐 诇讗讞专讬诐 讻讚住讘专 专讘讬 讗讬谉 驻讜专注谞讜转 讘讗 诇注讜诇诐 讗诇讗 讘砖讘讬诇 注诪讬 讛讗专抓 诪"诪 专讞诐 注诇讬 讻诪讜 砖诪专讞诐 讛拽讘"讛 注诇 讛注讜专讘 讘砖讙诐 讗讬谞讜 讻讚讗讬 诇专讞诐 注诇讬讜 诇驻讬 诪注砖讬讜:


讗讜讬 诇讬 砖谞转转讬 驻转讬 诇注诐 讛讗专抓. 讗驻砖专 讚讛讻讜谞讛 砖讛讬讛 诪爪讟注专 砖谞转谉 诇讜 讘诪转谞讛 讚讛讜讛 诇讬讛 诇讜诪专 砖讬砖专转 讗讬讝讛 砖讬专讜转 讜讬拽讞 讘砖讻专 砖诪讜砖讜 讜讝"砖 砖谞转转讬 讘诪转谞讛:


砖讗讬谉 驻讜专注谞讜转 讘讗 诇注讜诇诐 讗诇讗 讘砖讘讬诇 注诪讬 讛讗专抓. 讘注谞讬讜转讬 讻转讘转讬 讘谞讜转谉 讟注诐 诇讝讛 讘住驻专讬 讛拽讟谉 讚讘专讬诐 讗讞讚讬诐 讚祝 注"讘 住讜祝 注诪讜讚 讘' 注"砖:





砖注专讬 转讜专转 讘讘诇

(讞 专注"讗) 注讘专转 讗讚讗讜专讬讬转讗 讜讻讜'.鈥斪欁� 诇讛讜住讬祝 注讜讚, 砖注讘专 注诇 讛诪砖谞讛, 砖讛专讬 砖谞讬谞讜: "讻诇 讛诪拽讘诇 注诇讬讜 注讜诇 转讜专讛 诪注讘讬专讬谉 诪诪谞讜 注讜诇 诪诇讻讜转" (讗讘讜转 驻"讙 诪"讛).

